text: 1Nilculmi tincuchiypa yaćhachila cay nil: “Juc nunash cala jatun ćhaclayu. Paymi chay ćhaclanćhu übacta plantalcul manyanta lluy inćhäla. Chayshi übacta apchichinanpä juc püsucta lulala, chaynütac täpachinanpäpis chucllachäla. Caynu lluy listucta lulalculshi nunacunaman partïda uycul calu malcacta licula. 2Chaypi cusicha timpu ćhämuptinshi caćhamula juc nunanta partinta cusichalcul apamunanpä. 3Chay nunantash partïdaśhancunaca chalalcälil lluy ma'alcälil jinanllacta cutichipäcula. 4Chay jinapäcuptinpis ćhaclayücá juccunactash caćhamula. Chaynüshi chaytapis palalcälil umallantapis lluy paquï-pawalcul gulpïlälila. 5Chaynälälimuptinpis juctapis caćhamulash. Chaytapis lluyshi wañülächila. Juccunacta caćhamuptinpis waquintá ma'apäculash, waquincunactá wañuchipäculash. 6Chayshi jucllayllaña caćhamunanpä captin japallan cuyay chulillantaña ‘chulïtá allinpaćh lican'a’ nil caćhamula. 7Chay ćhämuptinshi, partïdaśhan nunacunaca limanacucuyalcan: ‘Cay chulinpäćha caycuna quïdan'a. Wañüchishun cay tücänin ya'anchicwan quïdananpä’ nil. 8Chayshi lluy chalalcälil wañülächila. Jinalculshi ćhaclanpi aysalcul wicapälälimula” nil. 9Nilculmi Jesus nila: “¿Chaynu luläläliptin'a chay ćhaclayüca ćhämul ‘allinmi’ nin'achun ampá? Aśhwanpa lilculmá chay nunacunäta wañulcachil juccunaman ćhaclanta uycun'a. 10¿Manachun isquirbishancunaćhüpis lïgipäculanqui? Chayćhümi niyan: ‘Wasi luläcuna jalutacuśhan lumim mas allin puydï chaläninmanlä muyüla. 11Chay quiquin Tayta Dios lulaśhanpïmi licapayllaman camäśha cayalcá’ nil” nila. 12Chaynu niptin puydïcunaca paypi nishanta lluy tantiacalcälilmi Jesusta chalachiyta munapäculpis achca-achca nunacunäta manchalil caćhaycul liculcäla. 13Chaypïtam fariseocunaca, Herodes partiwan limanacälälin Jesusta tapupäcul quiquinpa limayllanwan palpuchinanpä. 14Chaymi ćhaycamul: “Yaćhachicü taytáy, tantiapäcümi rasuncälla amćhu caśhanta. Nunacuna limaśhanwan manamá iwiycaćhachicunquichu nïtacmá pimanpis śhalcuyanquichu. Aśhwanpa Diosninchic munaśhannu rasuncällactam yaćhachinqui. Chayurá má, niycälillämay ¿Roma gubirnuman alcabälacta uycunapä Tayta Dios awninchun icha manachun? Cananpi ¿pägapäcümanlächun icha manañachun?” nipäcula. 15Ñatac ishcay cära capäcuśhanta yaćhalmi Jesus nila: “¿Imapïtan imamanpis palpuchiyta munapämanqui? Apamuy juc illayta licaycunäpä” nil. 16Chay uycüluptinñatacmi Jesus: “Cay illaycäćhu ¿pitan cayan? ¿Pip śhutintan limayan?” nila. Niptinmi: “Romap Puydï Mandänin Cesarpam” nipäcula. 17Nipäcuptinmi: “Chayurá Cesarpa cäcätá payman-ari uycäliy. Diospa cäcätá Diosmantac-ari uycäliy” nila. Niptinmi licapayllaman camälälila. 18Jinamanñatacmi wañücuna śhalcamunanman mana quiripäcü saduseo caśhtacunaca śhapämula. 19Chaymi tapupäcula Jesusta: “Yaćhachicü taytay, Moisespa camachicuyninćhümi niñä: ‘Juc wayapa mana chuliyu ima wañucuptin'a, cäsu canmi wanücäpa śhullcanwan biudaca casaracul punta wayapanpa milayninta śhalcachinanpä’ nil. Chaynu captin'a, má, ¿imaninquitan? 20Unayshi capäcula anćhish wawi-caśha. Chayshi mayurca walmiculcul mana chuliyu ima wañucula. 21Jinaptinshi atïnin śhullcan chay japanyäśhäwan yapacüla. Jinalculshi chaypis mana chuliyu ima wañucuntac. Jinaptinshi chay atïnin śhullcanwanpis chaynülla pasälun. 22Chaynu lluy anćhishnintinwan pasäluptinshi chay walmipis wañucuntac. 23Chayurá má, śhalcamunan muyuncäćhu chay walmica ¿mayanninpa walmintan can'a anćhishnintinwan casaracüśha cayal'a?” nin. 24Niptinmi Jesus: “¡Maynu pantäśham cayalcanqui Diospa limaynintapis munaynintapis mana tantiapäcuśhayquipi! 25Chay śhalcamuycäćhu umripäpis walmipäpis manañam casaracuycuna can'achu. Sinu'a janay pachäćhu anjilcunanümi capäcun'a. 26Ñatac chay wañücuna śhalcamunanpïtá ¿manachun lïgipäculanqui Diosninchic nina malluyä jaćhapi Moisesta limapämuśhanta? Wañüśhaña cayalcaptinpis ¿manachun Dios nila: ‘Ya'am cayá Abrahampa, Isaacpa, Jacobpa alawayalcäśhan Diosnin’ nil? 27Chayurá Diospá manam chincacü wañucücuna canchu; sinu'a cawsä nunallamari. Amcuna sumä pantäśhamari cayalcanqui” nila. 28Chayćhümi Moisespa camachicuyninta jucnin yaćhachicü aśhuycamul tapunacuyäta uyalila. Chaynu allincäwan lluy cuntistaptinmi nin: “Lluypïpis mas puydïninca ¿mayannin camachicuytan?” nil. 29Niptinmi Jesus: “Lluy camachicuycäpïpis caymi mas puydïca: ‘Uyaliy, Israelcuna, Tayta Diosninchic jucllam. 30Tayta Diosllayquiman tucuy śhun'uyquitapis, llapan pinsayniquitapis, lluy callpayquitapis ćhulaycuy’ nishanca. 31Juccäpis caymi: ‘Nuna-masiquita tucuy śhun'uyquiwan quiquiquitanuy cuyal licaycuy’. Cay camachicuycunäpi mas puydïnin'a manam juc canchu” nila. 32Niptinmi chay nunaca: “Allintam niycamanqui, yaćhachicü taytáy, rasunpa jucllayllam Diosninchic'a. Paypïta manam juc canchu. 33Nishayquinüpis llapan śhun'unchicta almanchicta pinsayninchicta callpanchicta payman ćhulaycuśhanchic'a, jinaman nuna-masinchicwan cuyanacuśhanchic'a mas allinmi Diosta alawayninchicwan uywacunap yawarninta uycuśhanchiccäpïtá” nila. 34Chaynu allin tantiayninwan nïluptinmi: “Tayta Diospa gubirnunpïta manamá calućhüchu cayanqui” nila. Chaypïta manamá mayanninpis mastá tapućhaculcälañachu. 35Chaypi Diospa chuya wasinpa patyunćhu Jesus yaćhayächilmi llapanta tapula: “Moisespa camachicuyninta yaćhachicücunaca, ¿imapïtam ‘Salbacüca unay Mandacü Davidpa milayninpïmi’ nil nipäcun? Chaynu milayllan cayaptin ¿imapïtan David Chuya Ispiritu Salmos librunćhu limachiptin ‘Duyñümi’ ninman Diostanülä canpis? Chayćhümi: ‘Diosninchicmi munayniyu Duyñüta nin: “Cay-lädulläman taycaycamuy ćhïnishüniquicunäta maquiquiman ćhulaycamunäcama wiñay simpri uyshuycälishunayquipä” ’ niyan. 37“Chayurá ¿imanuypatan Salbacüca Davidpa milaynillan canman quiquin David ‘Duyñú’ Diostanülä niyaptin'a?” nin. Chayćhu nunacunäñatacmi mishqui mishquicta uyalipäcula. 38Ñatac chayćhümi Jesus nila: “Yan'al-lätac amcunapis cay yaćhachicücunäta atiyalcächinquiman. Paycunamá allinnin müdanacunawan müdaculcan läsacunäćhu nunacuna rispitänan-layculla. 39Jinalmi aśhta juntunacuna wasicunaćhüpis fistacunaćhüpis allinninpa täcunancunamanlä täcuytapis wañupacun. 40Jinaman japanyäśha walmicunap ima cällantapis wasintintacamalämi lacsapäcunpis. Jinaman'a licapäcunan-laycullam una-unaylä Diosta mañätuculcanpis. Caycuna sumä mućhuchishalämi capäcun'a” nila. 41Ñatac Diospa chuya wasinćhu illay juntucup chimpanćhu Jesus taycucuyculmi lluy nunacuna illayninta jitaycuyalcäta licapayäla. Waquin cäniyücunam achcacta jitaycapäcula. 42Chayman juc japanyäśha waccha walmi ćhaycamul ash ćhaniyu ishcay illaychallantam ćhulaycula. 43Chayta licalmi Jesus llapa yaćhapacünincunacta ayalcul nila: “Rasunpa cay waccha walmim lluypïpis masta uycülun. 44Juccunacá puchüllantam uycapäcun. Cay walmim ichá cawsananpä capuśhancätalä lluyta uycülun” nil.


c: text/html

text: 1Chasna acpiga israel runa anaga balinzhu. Carata pitirinaga balinzhu. 2Indá, tucuimi balin. Ñáaupapundaga Dios israel runagunata japisha paihua shimita cura. 3Maican israelgunaga Diosta mana quirinaunzhu. Paiguna mana quiripihuas Dios mana pactachicchan nisha ama yuyaringuichichu. 4Paiga sirtu quiribac man. Tucui runaguna llullac agllaita Dios pactachishami nisha rimashcaga pactarinmi. Diospa shimibiga casnami nin: Can rimashcata uyasha sirtu man nisha rimangaunami. Canda binsishun nisha rimac runagunata binsinguimi nisha quillcashcami tiyan. 5Cunanga runa yuyarishcashina rimangarauni casna nisha, ñucanchi juchata racpi Dios ali acta ricuchinchi, chasna ricuchicpi pai taripaushcai paihuas mana alita racchan nishami yuyaringuichi. Chasna yuyarina balinzhu. Mana. 6Mana chasna yuyarinachu. Dios mana alita rasha causashaga tucui runagunata taripanata mana ushanmachu. 7Maican runa rimanmachari ñuca llullashcamanda Dios sirtu rimac acta ricuchini. Ñáuca llullashcamanda runaguna paita balichicpi imangahuata juchayuccuintami taripaitucuni nishaga rimasha. 8Maican ñucanchita piñaucuna llullasha rimaunguna Pablogunaga casna yachachinaun mana aligunata rasha catishunchi Dios ali ashcata ricuchingahua nisha. Chasna llullashcamandami Dios paigunata taripanga. 9Chasna acpi imatata rimashun. Israelgunaga shuccunamanda yali ali manchi nisha yuyarinata ushanchichu. Mana. Ñáa basta rimashcanimi imasna israelgunas mana-israelgunahuas juchata rac manaun nisha. 10Chimanda Yaya Diospa shimi casna nin: Mana pihuas tiyanzhu Dios munashcata pactachiccunaga, shug runallahuas mana tiyanzhu. 11Mana pihuas Diostaga quiquinda intindinzhu, mana pihuas paihuan causangahua mascanzhu. 12Tucui runagunami Diospagmanda anchurishcauna mana alita rasha puringahua. Mana pihuas alita ranzhu, ni shugllahuas mana tiyanzhu. 13Pambashca juctu pascariaucshina paiguna shimiga asnacta ashami yapa llullasha jiridsata rimanaun. Palu canishcacuinta paiguna shimihuan shuccunata yapa huaglichinaun. 14Paiguna shimihuan yapa piñasha chigninaun. 15Callpashami rinaun runata huanchingahuaca. 16Maita purishahuas mana alita rasha llaquichisha purinaun. 17Ali causanata mana ricsinaunzhu. 18Yaya Diosta mana manzhashachu causanaun. Chasnami Diospa shimibi quillcashcaga tiyan. 19Ñáa yachanchimi Dios israelgunama cushca shimiga paiguna cadsuna man. Chasna acpi ñucanchi israelgunas chi shuccunahuanbas Diospacpi shayarishcaibi pai taripacpi mana imatahuas rimanata ushanchichu juchata rashcamanda. 20Chi mandashca shimigunata pactachigllaita Dios mana pitahuas ali mangui nisha rimangachu. Chi mandashcagunata yachashami ñucanchi juchayuc ashcata yachanchi. 21Chasna acpi Diospacpi ali tucunaga mana mandashcagunata pactachishcamandachu astahuan shuc tunuta ricuchina tiyan. Chitaga Dios rimashcata pasachic runaguna chillatata quillcasha yachachinaura. 22Dioshuan ali tucunaga casna man: Jesucristota quirinami. Tucui Jesucristota quiric runaga Diospacpi ali tucusha quishpichishca tucunchi, chi mandashcagunata charic runagunas mana chariccunahuas mana chicanchanaun Diospa ñaupacpiga. 23Tucui runagunaga juchata rashcamandami Diospagma pactanata mana ushanaunzhu. 24Chasna agllaita Dios runagunata llaquisha Jesucristo huañushcamanda quiriccunataga tucui paiguna juchagunata pichasha lugaryachishcami. Chasna acpi paigunaga Dioshuan ña ali tucushcaunami. 25Jesucristo huañusha paihua rahuaita talisha tucui paita quiric runaguna juchagunata anchuchichun nisha Dios paita cachara. Yaya Dios ali acta ricuchingahuami chasna rashca. Chi ñaupa causac runaguna juchata rashcagunata yachashallatami paiga ahuantasha chapashami chi urasllataga mana cashtigara. 26Cunanga pai ali raushcata ricuchingahuami ñucanchi juchamanda libachisha nisha paihua churita cachamura huañungahua, Jesusta quiric runata ali mangui nisha rimangahua. 27Dios chasna ñucanchita quishpichic acpiga imasata rimanata ushanchi ali mani nishaga. Mana ushanchichu chasna rimanata. Imamandata mana ushanchi. Caimandami: Dioshuan ali tucunchi mana Moises mandashcata pactachishcamandachu astahuan Jesucristota quirishcamandami. 28Chasna asha yachanchimi Jesucristota quirishcamandallami Dioshuan ali tucusha quishpichishca tucunchi, mana chi mandashcagunata pactachishcamandaga. 29Diosca israelgunahuagllachan, manachu tucuibac an. Indá, tucui runagunahuac man Diosca. 30Dios shuglla ashcamandami tucuigunata shuc tunullahuan quishpichin. Israelgunas mana-israelgunahuas Jesusta quirishallami quishpichishca tucunaun. 31Ñáucanchi chasna quirinamanda rimasha Dios mandashcagunata saquinchichu. Mana, astahuanbas cunan Jesusta quirisha pai mandashcagunata alita pactachiunchimi.

robotstxt: allowed

filter: keep


text:
Loading content ...
SANTEE AGENCY, NEBRASKA. VOLUME XXVII. NUMBER 6-7. TAKO WASTE OKIYA, TAKO SlCA KIPAJIN. A. L. RIGGS, PUBLISHER. JUNE-JULY, 1898. WOKAJUJU KASPAPI ZAPTAN. ANPETU OYAKAPI. May 1. Philippine Wita kin hena China makoce iwiyohinyanpata itokaga wanke. Hena Spain tawa. Ozuye wita wata unkitawapi heciya omanipi, Admiral Dewey itancaii qon, ekta ipi qa Spain ozuye wita wata hen unpi owasiu bospaye qa ideya. Isantanka eciyatauhan tuwedau ktepi Sni, qa wata wanjidan kiunniyanpi Sni. May 12, Hayti. Anpetu kin de Admiral Sampson Porto Rico Wita kin en Isantanka ozuye wata napcinwauka yuha en i qa San Juan otonwe kin en conkaSke kin bowankaqa wicaSta owasin lieyata najica wicaya. Porto Rico Wita kin he Spain tawa e heon. May 19. HawardenT England, ekta William E. Gladstone te. Waniyetu wikcemua Sahdogan sanpa napcinwanka. WicaSta kin de Sagdasin oyate kin en tehau itancan qa maka kin owancaya yuonihanpi qa ihaktapi tuka. May7 19, Santiago, Cuba. Spain etanhan ozuyre wita wata optaye deciya uyapi kin Santiago mdecalimin en hihunnipi qa Isantanka wata tawa kin itankan najinpi qa mahen aonawicata- kapi. May 22, San Francisco. Ozuye wata tanka Charleston, he Admiral Dewey okiye kta iyaye yapi. Nakuu akicita ota ekta yapi kte. General Wesley Merritt he itancan. May 25. Washington, D. C. President McKinley ake akicita uupi kta e wicakico. Dehan 75,000 opewicaSi. .May 26, Key West, Florida. Ozuye wita wata uukitawapi Oregon eciyapi kin hen hdi. Anpetu 66 en San Francisco etauhan South America ohomni iyaya qa hdihunni. Mile 13,000 hehanyau omani. May 27, Washington, D. C. General Grant cinca kin, Colonel Fred Grant, nakaha akicita-tancan tanka kagapi. Cuba azuyapi kin ope kta. June 13, Key West, Florida. Isantanka akicita 15,000 wata opapi qa wauna Cuba ekta iyayapi. Ohakam 10,000 yapi kte. June 20, Santiago, Cuba. Isantanka akicita optaye owasiu heu tanyan ipi. June 24, Santiago, Cuba. Isantanka akicita Spain akicita om kicizapi qa anokatanhan ota wicaktepi. Speyoni napapi. June 24, Sioux City, Ia. Hen wapazopi wakeya tanka mahen wicaSta kektopawinge yamni yukanpi ecen wohitiya icamna qa wakeya kawanka. Wicota kiunniwicaya qa nonpa tapi. July 3, Santiago, Cuba. Spain ozuye wata May 19 hen ipi qa en aonawi- catakapi qon dehan nasdog hiyupi tuka Isantanka wata kin wicakuwapi qa Spain ozuye wata kin owasin ihangyapi. Akicita tancan tanka kin qa taakicita ota wicayuzapi. Heon United States owancaya nina wiyuSkinpi. WAYAZANKA EN IPI KIN. Okini wayazanka en ipi kin de wicaSta ota niua hca amdezapi Sni nacece. Wicolian wanjikji iyotau maka akan wayuwaSte kin he wanji dee. Wakantanka wicohan iyokipi hee cin Wanji ee heon ito amdeza po. Tohan wokakije wanji sdonunyapi keS en euntonwanpi Sni ece. He tanyan econqonpi Sni kin sdonunkiyapi ece. Ohakam tohan wayazanka qaiS kakija wan en wai eca hehan mitawacin kiu taku iyukcan qa amdeza okihi se emaceca ece. Qa nakun taku unkiyepi on Jesus kakije cin awacin manke. Token canku wiconi uukiyu- Stanpi qa ohna unkiyayapi kte cin awacin manke. Helian tuwe kakije ciu tukte Wakantanka oie kin awacin manke kta iyececa kin he mda qa token mahpiya kin ekta etonwan manke kta qa ohna iyaye kte cin he wacin; qa miS nakun on wowasake etanhan iwacu ece. Hecen ito tuwe amdeze kta qa tukten wokakije sdonye cinhan ohini en ye kta wacin. Wicolian kin de tuwe kaSta iyowaja, tka iyotan wicaSta wakan qa hunkayapi qa waonspekiye iyowajapi lice cin eepi. Okinni dena iyotan okodakiciye awanyakapi. Tuka wanjigji okodakiciye kin kakijapi eSta- en ipi Sni ece tapi. Unkan hehan Iapi Oaye caje ecedan yuotaninpi, qa de wanna malipiya kin ekta iyaya ce eyepica Sni. Token he mahpiya ekta iyaye ciu he sdonyaya he, kakije wanka tka ecaca en yai Sui ecen te. Ito wicoie denaos unyawapi qa awacin unkanpi kte. Matt. 25: 36 qa Luk. 10: 30 ito denaos unkiyutapi kte. Elias Gilbert. Padani tawakpa, S. D. TAWACIN EN AWAI. ISakpe taku cajemdate kta awacan- min kin he dee. "TunkanSidanyanpi wacinyanpi qa iye waciniciyapi Sni. Anpetu kin dehan tuwe Dakota ehna tunkanSidan okiye Sni eSta niiciye okihi qa tiwahe wicakije Sni wicahduhe cinhan, he wicaSta unyawapi kta iyecece. Heban tuwe tunkanSidanyanpi okiye ciu heceedan wacinyan un qa oicihi kta ihnihde Sni kinhan he hokSiyopa qa tawaiciye Sni unyaw7api iyecece. Eya dehan ikcewicaSta kin to- uukecapi hecinhan he iye waSicun kin hececa unkagapi. WaSicun codan ikcewicaSta yakonpi qon he ehan wicaSta heunca tka; tukte tanhan waSicun oyate om icicahiya unhiyupi qon hetanhan, wohnaye, miniwakan, qa ituya wawicaqupi on wicaSta unkiciy7api qon hee ce yuhukun iy7eun)7anpi qa woyazan Sica ocaje owasin ececa unkayapi qa wanna unkawihnuuipi kta e ikiyedan unyanpi. Heon unkowihan- kepi kte cin ektah unkipi Sni ecen'wa- cinunkiciyapi kte ciqou he unkuwapi kta iyecece hca, heon iapi qa wicotawacin dena cieipazopi. MiniSoSe wi- y'ohpeyatanhan qa Conkicakse hena ikcewicasta oyate kin witaya Mdehanska en wookiy7e wan omaka 1868, en kagapi qa lie omaka wikcemna yamni iyopte kta keyapi qon he ehake waniyetu nonpa kinhan wanna ihanke kta. Hehautan omaka iyohi mazaska $400,000. ikiyedan on ounkiyapi ecee qon he wanna ihanke kte. Heon heyake qa wikicanye qa owowicaqu en owicohan hena iyopta tka wanna hena inajin kte. Hehan token unyakonpi kta he. He wowiyukcan. Hececa eSta icuuhan oiciye wacin Sni, Siceca ota hunkake en un Sni iyeuncecapi, qa takudan awacin Sni unyakonpi. Heon wiyukcan po. TunkanSidan wacinyanpi kin wanna ayuStan po, wanna azin enakiya po. Eya TunkanSidan etanhan taku iyoniwajapi kta iyececa eSta nici- hduzapi kin hena wanjigji nicupi kte iyecece undakapi qa cajeuuniciyata- pi eSta hena waciny7aupi Sni po. He den wacinyepica Sni; qa nakun oyakihipi kta ce eyapi teliike qa wacinye pica Sni. WaSicun ota wanna Dakota kin ihduhapi qa oiciyapi kte iyecece dakapi qa Tunkansidan sanpa owicakiye kta hecetu Sui dakapi. Qa hena iye tax kajujupi nakaeS tohan cinpi Sni kinhau hehan tuukanSidanyanpi Dakota owicakiya okihi Sni. Hehan tuwe ohini okiyapi un kin he tawaiciye Sni qa ihduha keye pica Sui, qa nakun tuwe kin he tawacin kin hunke sni qa waSicun ekta wicaSta yawapi Sni. Heon tunkanSidanyanpi ounkiyapi kin etanhau kohanna unki- hduSpapi qaiS unkiliduSpapi Sni eSta wanna ecadan unkayuStanpi kte nakaeS token niunkiciyapi qa unkiyecinka ounkiciyapi kte cin wanna detanhan nina awacin uuyakonpi qa econ uuku- tapi kinban waSte. TunkanSidan ounkiyapi kin he taku uom on hecon qa inaliuiyan econ e kecinpi qaaS wanna ecen owicohan hca kagapi, anpetu dehanyan. Tokaheya kiu he makoce hena wicakipi kta on hecon, inonpa he ikcewicaSta hena ocinsicapi qa he ohna wicayu wahbadan kta kecinpi, henaos on heconpi. Qa toka ekta omaka tonana he heconpi kta kecinpi, qaaS ecen owicohan hca icaga ce epe ein hecece. Qa anpetu dehanyan ikcewicaSta omaka eca mazaska woyawatanka Sakowdn sam iyeya on owicakiye qa hena on waSicun tona IkcewicaSta ektiya htanipi kin womanon qa woowotanna Suiyan wakamna wacin okodakiciye kahy7a Skanpi qa sanpa wicohan he nina icali aye. Qa tunkanSidanyanpi etanhan hena taku kin owotanna iyounwajapi eSta, unhnayanpi qa on woowotauua qa wowo- otanna Sni kiu napin icitokeca Sni kah ayapi qa ecen Dakota onspewicakiya ayapi, hena on tohanyan wicaSte iciya qa unkicagapi kta iyecece cin he awihnuni unkiyapi qa wacin iciye Sni unkagapi. Qa hehan okamdaya mazaska unkiyepi on tunkanSidanyanpi tankan hiyuye ciqon on ihduwijicapi qa unkiye sanpa wahpanica oicihi Sni unkayapi qa tohanyan tunkanSidanyanpi wacinyan uuyakonpi hehanyan heuncecapi kte. Heon wacin unkiciyapi kte cin he nina onspeunkiciciya pi kte wanna iyehantu qa kohanna econqonpi kte cin he wicaSta otoiyohi awacin kta waciu. TunkanSidan mazaska on ounkiyapi kin he mazaska wanji kinhan etanhan kaSpapi Sakpe Sni kinhan aokpani unkicupi qa unma kin hena waSicunta i- ye yusotapi. Helian unma kin hena teku waaSkSakadan on opetonpi qa he unkihnay7anpi qa heua ota woope ohna Sni eSta hokSiyopa wihuayanpi iyeuncecapi heon unkicupi ecee qa hena woope ohna qaiS ohna Sni hecinhan takudan eye Sni unkicupi unkan de wowiStece wadaka qa heon kohanna wiuucaSta- pi kta waciu qa waSicun wowihaha unyanpi kte cin tawaten wayet Sni qa heon tunkanSidan wacinyan unnipi kin he kohanna unkayuStanpi qa wacinici- ya unkonspepi kta uina wacin. Nitakodapi wan, Jas. Garvie. Iapi Oaye Ahdiheyapi, Santee Normal Training Scliool, Santee Agency, Neb. DAKOTA PRESBYTERY. April 21, 1898 Pahata tipiwakan en Presbyterian wicaStawakan omniciye ihduwitayapi. WicaStawakan dena opapi: John P. Williamson, Daniel Renville, Solomon TunkauSaiciye, Louis Mazawakinyanna, Henry T. Selwyn, Joseph Rogers, E. J. Lindsey, G. S. Baskerville, Samuel Hopkins, A. F. Johnson, Pierre La Pointe, Alfred Coe. Hunkayapi dena opapi: Paul Matowankautuya, Thomas D. Oye- iwanyakapi, Daniel Makabu, James Wells Kanawankena, Eli Pulii, Daniel Wing. Rev.D.Renville wahokonwicakiye. Rev. Samuel Hopkins mdetahunka, qa Rev A. Coe wowapi kaga, hduStanpi. Rev. John P. Williamson qa Paul Matowankautuya Omniciye tanka ekta yeSipi. Wocekiy7e token iyopte ciu iyohi iwohdakapi, qa Wakantanka iye Taniy7a on sanpa wicayuhice kta icekiyapi. Tipiwakan icicagapi iwohdakapi. Hekta omaka kin en Miniska okodakiciye qa Heyata okodakiciye tipiwakan teca icicagapi, Pahasa cankaga omniciye tipi eicihdepi, Hante okodakiciye tipiwakan tawapi ihduhanskapi. Hehau tokata Mdehdakinyan tipiwakan kagapi kta wanna wiyeya unpi, qa Pejutaziziqapi he nakun nina kuwapi qa nakun Canyowanasapi wanji teca cinpi. Hecen tipi wakan womnaye he kiksuyapi waSte. Wotanin waSte iwohdakapi. Dakota Presbytery wotanin waSte ayapi wicaSta deua topa yuhapi. Okdada ekta Sam. K. Weston qa James Akicita; Wahciucawakpa ekta Moses Makey; qa Hohe ekta Robert Clarkson. Hena on nina womnaye econqonpi qa wocekiyepi unkeyapi kta hecetu. Anpetuwakan waonspeiciciyapi, koSka wicaStawakanpi kta, woonspe wankantu, wicaStawakan tawapi wamnakiyapi kta hena nakuu iwohdakapi. Pejutaziziqapi okodakiciye Rev. Solomon TunkanSaiciye wicaStawakan yuhapi kta kicopi, qa iye nakuu iyo- winyan, qa Canyowanasapi iye tehindapi eSta, iye ye kta cin kinhan iyowinyanpi kta oyakapi. Heceii WicaStawakan omniciy7e ye kta hecetu dapi. Rev. Samuel Hopkins Canyowanasapi en yeSipi qa wicakiciyuSpapi oyagSipi. Qa Pejutaziqapi en dena Committee yapi qa kiciyukewicakiyapi kta wicakalinigapi: Rev. J. B. Renville, Rev. James Lynd, Jos. P Hillers qa Louis Marlow. Wocekiye woecon wowapi (Manual of Forms) heca wanji ieska kagapi kta cajeyatapi, qa Committee wauji kagapi qa toketu tanyan iwanyakapi qa tokata omniciye liehau oyakapi kta wicakagapi. Dena eepi: Rev. Alfred Coe, A. F. Johnson, C. R. Crawford. Dakota Presbytery omaka de oiciwapi dena ee. WicaStawakan denakeca 20 Okodakiciye denakeca 23 Icicous opapi denakeca 82 Wicacaje ateya denakeca 1331 Anpetuwakan waonspeiciciyapi. . .576 Wotanin WaSte Womnaye.... .$1649. Home. Missions Womnaye.... 187. Foreign Missions Womnaye. . . 65. Church Erection Womnaye. . 16Q. Iye Oiciyapi Womnaye 1976. Taku toktokeca Womnaye.. .. 743. John P. Williamson, Stated Clerk.
Object Description
Community newspapers
Indians of North America -- Newspapers
Dakota Indians
Dakota language
Description
Tags
Add tags for front cover
Comments
Post a Comment for front cover


text:
Joaquín Balaguer
Joaquín Antonio Balaguer Ricardo sutiyuq runaqa (* 1 ñiqin tarpuy killapi 1906 watapi paqarisqa Navarrete llaqtapi - 14 ñiqin anta situwa killapi 2002 wañusqa Santo Domingo llaqtapi ). Duminikana mama llaqtap taripay amachaq, qillqaq wan pulitiku karqan.
1953 watamanta 1955 watakama ñawpaq kuti Duminikanapa Hawa ministrunin karqan.
Yaya: Joaquín Balaguer Lespier; Mama: Carmen Celia Ricardo Heureaux.
Yachaywasi:
Alma mater: Santo Domingo Awtunuma Yachay Sunturnin wan Paris Yachay Sunturnin
Qillqaqkuna[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Joaquín Balaguer.


text: 1Chay p'unchaypi ninki: Graciasta qoyki, Tata Dios, Qanqa noqapaj maytapuni phiñakorqanki; chaywampis chay jina k'ajaj phiñakuyniykeqa manaña kanchu, astawampis sonqochawanki. 2Diosmin salvawajneyqa; Paypi noqaqa atienekuni, manañataj manchachikusajchu. Tata Diosmin kallpayqa, Paymantataj takini. Paylla noqataqa salvawan. 3Qankunapis kusiywan salvación pujyumanta yakuta orqhonkichej. 4Chaypacha ninkichej: Tata Diosman graciasta qoychej; sutinta jatunchaychej. Imatachus ruwasqasninta runasman willamuychej, yuyarichiychejtaj sutenqa may jatun kasqanta. 5Tata Diosman takiychej, imaraykuchus Payqa sumaj imasta ruwan, chaytataj kay pachapi kaj chhika runas yachachunku. 6Sionpi tiyakojkuna, kusiywan sinch'ita takiychej, imaraykuchus Israelpa Santo Kaj Diosnenqa qankunaj chawpiykichejpi kashan, tukuy jatun kayninwan.


text: 1Aodpa wañukapusqanmantataq wakmanta Israel runakunaqa manapuni Señor Diospa munayninman hinachu ruwarqanku. 2Chaymi Señor Diosqa Israel runakunata hap'iykuchirqan Canaán runakunaq reynin Jabinman, paymi Hazor llaqtata kamachirqan, soldadonkunaq umallintaq karqan Haroset-goimpi tiyaq Sísara. 3Jabinqa isqon pachak fierro carretakunayoqmi karqan, chaymi Israel runakunata iskay chunka wata sinchita muchuchirqan. Hinan Israel runakunaqa Señor Diosta waqyakurqanku yanapaykunanpaq. 4Chay p'unchaykunapin Lapidotpa warmin profetisa Deboraqa Israel runakunaq uma qollanan karqan. 5Sapa p'unchaymi Deboraqa Efraín orqo-orqo Ramawan Betelwan tupay palmera mallki chakipi tiyarqan, chaypin payman hamuq Israel runakunata juzgarqan. Chayraykun chay mallkita sutichaqku “Deboraq Palmeran” nispa. 6Chaymantan Deboraqa Neftalí hallp'api Cedespi tiyaq Abinoampa churin Baracta waqyachispa nirqan: –Israelpa Diosnin Señormi kamachishasunki: Tabor orqoman rispa, Neftalí ayllumanta Zabulón ayllumantawan chunka waranqa runakunata huñumuy. 7Ñoqataq pusamusaq rey Jabinpa soldadonkunaq umallin Sisarata soldadonkunantinta carretankunantinta Cisón mayupi qankunawan maqanakunanpaq, chaypin qankunawan paykunata atipachisaq, nispa. 8Hinan Baracqa kutichirqan: –Qan ñoqawan riqtiykiqa risaqmi, mana riqtiykiqa, manan riymanchu, nispa. 9Deborataq nirqan: –Risaqmi qanwan, ichaqa Señor Diosmi huk warmiwan Sisarata wañuchinqa, chayrayku kay awqa-tinkuyman risqaykiqa manan qanpa sutiykipi atipasqachu kanqa, nispa. Hinaspan Deboraqa Cedesman Baracpiwan rirqanku. 10Chaypitaqmi Baracqa huñuykurqan Zabulón aylluta Neftalí ayllutawan. Chaymi chunka waranqa runakuna paywan rirqanku, Deborapas riysillarqantaq. 11Moisespa suegron Hobabpa miraynin Cen runakunamanta t'aqakapuspan Heberqa tiyapusqa Cedes qaylla Zaanaimpi encina mallki chakipi. 12Sisaramantaq willarqanku Abinoampa churin Baracqa Tabor orqopiña kasqanta, 13chaymi isqon pachak fierro carretankunantin soldadonkunantin ima puririmurqanku Haroset-goimmanta Cisón mayukama. 14Hinan Deboraqa Baracta nirqan: –¡Rillayña! Kunan p'unchaymi Señor Diosqa Sisarata qanman hap'iykachisunki. ¡Señor Diosmi soldadoykikunaq ñawpaqenta rishan! nispa. Chaymi Baracqa Tabor orqomanta uraykurqan chunka waranqa soldadokunantin. 15Paykuna phawaykuqtinkutaq, Señor Diosqa q'aqcharqan Sisarata, soldadonkunata, carretakunapi phawaqkunatawan. Chaymi Sisaraqa carretanmanta uraykuspa chakillapiña ayqekurqan. 16Baractaq qatiykachaykurqan soldadokunata carretapi phawaqkunatawan Haroset-goimkamaraq, chay p'unchaymi Sisaraq soldadonkunamanta mana ch'ulla runallapas kawsarqanchu. 17Sisarataq ayqekurqan Cen runa Heberpa warmin Jaelpa karpankama, Hazor llaqta rey Jabinwan Heberwan sumaqpi kawsashasqankurayku. 18Jaeltaq Sisaraman taripaspa nirqan: –Pasaykamuy wiraqocha ama manchakuspa, nispa. Hinan Sisaraqa karpanman haykuykurqan, chaypitaq Jaelqa qatanawan Sisarata qataykurqan. 19Sisarataq nirqan: –Ama hinachu kay, ch'akishawanmi, unuchaykita qoykuway, nispa. Paytaq leche waqaychana qara p'uyñuta kicharqospa qoykurqan lecheta ukyaykunanpaq, chaymantataq kaqta qataykapurqan. 20Sisaraqa nillarqantaq: –Karpayki punkullapi tiyay. Pipas hamuspa: ¿Pin chaypi kashan? niqtinqa: Manan pipas kanchu, ninki, nispa. 21Sinchi sayk'usqa kaspataq Sisaraqa misk'ita puñurqapurqan, hinan Jaelqa k'ullumanta q'asunata karpa chutana takarputawan hoqarispa, sumaqllata Sisaraman asuykurqan. Hinaspan takarpuwan uma ch'ipunmanta pampaman sat'irqorqan. Chay hinapin Sisaraqa wañupurqan. 22Sisarata qatipamuspa Barac chayarqamuqtinmi, Jaelqa taripaspa payta nirqan: –Hamuy, maskhasqayki runaqa kaypin kashan, nispa. Karpaman haykuspataq Sisarataqa chutarayashaqta tarirqan, uma ch'ipunmanta takarpuwan sat'irqospa wañuchisqata. 23Ahinapin Señor Diosqa chay p'unchay Israel runakunawan Canaán rey Jabinta atipachirqan. 24Chaymantapachan Israel runakunaqa rey Jabinta aswan-aswanta qhawaykurqanku pasaqta tukunankukama.


text: 1Isaacmi yuyaqña kashaspa, ñawinpas ayphayaykapushaqtin, kurakkaq churin Esauta waqyaspa: –Wawáy, nirqan. Paytaq kutichirqan: –¿Ima ninkin taytáy? nispa. 2Hinan nirqan: –Yuyaqñan kapuni, qonqaychá wañukapushasaq. 3Kunanqa wach'ina apanaykita p'eqtaykitawan aparikuspa campota riy, hinaspa hap'isqayki animalta apamuway. 4Hinaspa gustawasqanman hina q'apashaq aycha mikhunata apamuway, chayta mikhusaq, hinaspa manaraq wañurqoshaspa qanta saminchasqayki, nispa. 5Rebecataq uyarisharqan Isaacpa churin Esauta rimapayashasqanta. Esauqa campotan pasarqan animalta hap'imuspa apamunanpaq, 6hinan Rebecaqa churin Jacobta nirqan: –Ñoqan uyarimuni taytaykiq Esaú wawqeykiwan rimashasqanta: 7Animalta hap'impuway hinaspa wayk'umpuway mikhunaypaq, chaymantataq Señor Diospa qayllanpi qanta saminchasqayki manaraq wañurqoshaspa, nispa nishaqta. 8Chhaynaqa, wawáy, simiyta hap'iy imatachus qanta kamachisqayta. 9Phaway uywaman, hinaspa chaymanta apamuway iskay allinkaq cabrachakunata. Chaykunata taytaykipaq wayk'urqosaq paypa gustasqanman hina, 10qantaq taytaykiman apanki. Hinan mikhunqa, manaraq wañurqoshaspa qanta saminchanasuykipaq, nispa. 11Chaymi Jacobqa maman Rebecata nirqan: –Wawqey Esauqa suphu runan riki, ñoqataq mana hinachu kani. 12Llamiykuwanqapaschá taytayqa, hinaspa burlakuqpaq hap'iwanqa, hinaspachá ñakawanqa manataq saminchawanqachu, nispa. 13Hinan mamanqa kutichirqan: –Wawáy, ñoqaman chayawachun ñakasqa-kayniykiqa, simillayta kasuway, phaway rispa apamuway, nispa. 14Chaymi payqa rispa cabrachakunata hap'ispa mamanman apamurqan, mamantaq wayk'urqan taytanpa gustasqanman hina. 15Rebecan kurak churin Esaupa sumaq p'achankunata, wasipi waqaychasqanta, horqomuspa sullk'a churin Jacobta p'achachirqan. 16Chaymantataq makintapas mana suphuyoq kunkantapas cabrachakunaq qaranwan p'istuykurqan, 17hinaspa wayk'usqan aychatapas t'antatapas churinman haywarqan. 18Hinaqtinmi payqa taytanman rispa: –Taytáy, nirqan. Isaactaq kutichirqan: –Hay, ¿mayqenkaq churiytaq kashanki? nispa. 19Jacobtaq taytanta nirqan: –Ñoqaqa Esaú phiwi churiykin kani, niwasqaykita hinan ruwamuniña. Kunanqa tiyarimuy, hinaspa hap'imusqayta mikhuykuy, saminchaykuwanaykipaq, nispa. 20Hinaqtinmi Isaacqa churinta: –¿Imaynataq usqhayllari tarirqamunki, wawáy? nirqan. Paytaq kutichirqan: –Diosniyki Señor Dios yanapawaqtinmi, nispa. 21Chaymi Isaacqa Jacobta nirqan: –Asuykamuy, llamiykusqayki wawáy, Esaú wawaychus kanki icha manachus chayta yachanaypaq, nispa. 22Hinan Jacobqa taytanman asuykurqan, Isaactaq payta llamiykuspa, nirqan: –Rimasqan kunkaqa Jacobpa kunkanmi, makinkunataq ichaqa Esaupa makin, nispa. 23Manataq payta reqsirqanchu, makinkuna Esaupa makin hina suphu kasqanrayku. 24Saminchananpaq kashaspataq, huktawan tapuykurqan: –¿Esaú churiypunichu qanqa kashanki? nispa. Jacobtaq kutichirqan: –Arí, paymi kashani, nispa. 25Nillarqantaq: –Asuykachimuway, hap'imusqaykita mikhusaq, hinaspa saminchaykusqayki, nispa. Chaymi Jacobqa qayllaykachirqan, hinan Isaacqa mikhurqan, apamusqan vinotapas ukyallarqantaq. 26Chaymantataq taytan Isaacqa payta nirqan: –Kunanqa asuykamuway, hinaspa much'aykuway wawáy, nispa. 27Chaymi Jacobqa asuykuspa much'aykurqan, Isaactaq p'achankunaq q'apayninta muskhiykurqan. Hinaspan payta samincharqan: –Kayqa churiypa q'apayninmi, Señor Diospa saminchasqan campo q'apay hinan. 28Diosña hanaq pachamanta parachimpusunki, chakratapas allinta ruruchipusunki, askhatataq trigotapas vinotapas qosunki. 29Llaqtakuna kamachiykita ruwachunku, suyukuna qanman k'umuykuchunku. Wawqeykikunaq patronnin kay, mamaykiq wawankuna qanman k'umuykuchunku. Ñakasqa kachun ñakaqniykikuna, saminchasqa kachun saminchaqniykikuna, nispa. 30Jacobta Isaac saminchayta tukuqtintaq, taytan Isaacpa qayllanmanta Jacob lloqsiqtin hina, wawqen Esauqa kutimurqan animal hap'imusqanmanta. 31Paypas q'apashaq mikhunata wayk'umullarqantaq, hinaspa taytanman apamuspa nirqan: –Taytáy, tiyarimuy, hinaspa hap'imusqayta mikhuykuy, saminchaykuwanaykipaq, nispa. 32Hinaqtinmi taytan Isaacqa payta nirqan: –¿Pitaq qanri kanki? nispa. Paytaq nirqan: –Ñoqaqa phiwi churiyki Esaumi kani, nispa. 33Chaymi Isaacqa mayta khatatataspa nirqan: –Chayri, ¿pitaq kayman hamurqan, hap'isqa animalta apamuwaspa qowarqan? Manaraq qan hamushaqtiykin lliwta mikhurqani. Ñoqan payta saminchaniña, saminchasqapunitaqmi kanqa, nispa. 34Esautaq taytanpa rimasqanta uyarispa, sinchita qaparispa waqaykurqan: –¡Taytáy, ñoqatapas saminchallawaytaq! nispa. 35Hinan payta nirqan: –Wawqeykin hamuspa q'oturqowan, hinaspanmi saminchaykita hap'ikapun, nispa. 36Chaymi Esauqa kutichirqan: –¡Kusatan Jacobta suticharqanku! Iskay kutitañan q'oturqowan: phiwi-kayniytan hap'ikapun, kunanqa saminchayniytañataq chaskikapun. ¿Manachu saminchata ñoqapaq waqaychapuwarqanki? nispa. 37Isaactaq kutichirqan: –Qhawariy, ñoqan Jacobta patronniykita churani, hinallataq llapa wawqenkunatapas kamachinkuna kananpaq payman qoni, hinallataq trigotapas vinotapas qoni. ¡Wawáy, manañan imatapas qoyta atiykiñachu! nispa. 38Hinan Esauqa taytanta niykullarqantaq: –Taytáy, ¿manachu huk saminchayniykipiwan kan? ¡Taytáy, ñoqatapas saminchallawaytaq! nispa. Hinaspan Esauqa kunkayoqta qaparispa waqarqan. 39Hinaqtinmi taytan Isaacqa payta nirqan: –Manan allinkaq hallp'apichu tiyanki, mana paraq kasqanpin tiyanki. 40Espadaykiwantaq kawsanki, wawqeykitataq servinki. Kallpachakuspaykitaqmi kamachisqasuykimanta kacharichikunki, nispa. 41Esauqa wawqen Jacobtan cheqnikurqan taytan saminchasqan hawa, chaymi sonqonpi nirqan: Chayamushanñan taytaypa wañupunan p'unchay, chay qhepatan ñoqaqa Jacob wawqeyta wañurqachisaq, nispa. 42Hinan Rebecaman willarqanku kurakkaq churin Esaupa nisqankunata. Chaymi payqa waqyachimurqan sullk'akaq churin Jacobta, hinaspan payta nirqan: –Wawáy, Esaú wawqeykin yuyaykushan qanta wañuchiyta. 43Kunanqa, wawáy, uyariy nisqayta, hinaspa ayqekuy Haranpi tiyaq Labán turaypa wasinman, 44chaypi paywan tiyamuy pisi tiempollata, wawqeykiq sonqon tiyaykunankama, 45qan contra k'arak phiñakuynin thaninankama, pay contra ruwasqaykitapas qonqapunankama. Hinamantañan ñoqa willachimusqayki kutimpunaykipaq. ¿Imanaqtintaq huk p'unchayllapi iskayniykichista chinkaykachisqaykichis? nispa. 46Chaymantataq Rebecaqa Isaacta nirqan: –Umaytan wasapawan Het warmikuna. Jacobchus casarakunqa kay suyu mayqen Het warmikunawanpas chayqa, ¿imapaqñataq kawsasaq? nispa.


text: 1Quita̱ ra Jesús chichi vehe ñuhu cahnu cuan, ta cha cuñí cuhun ra, ta catuhva̱ ra cachicá noo chihin ra chi ra, ta quichaha̱ casañaha ra vehe ñuhu cuan chi ra. 2Soco nacaha̱n ra Jesús ta catyí ra: ―¿Atu nyehé ndo tandɨhɨ ihya? Cha ndicha catyí chi ndo, vatyi ihya ni noo yuu ta ma ndoo coso nyitahan. Tandɨhɨ ta cutanɨ ―catyí ra. 3Tyicuan ta cuahan coyo ra yucu yutun Olivo. Ta cuhva cha nyaá ra Jesús yucuan, ra cachicá noo chihin ra quichi̱ coyo ra ta catyí xehe ra chi ra tyehe caa: ―Cuñí ndi cha ca̱tyun chi ndi, ama cucuvi tuhun cuan. ¿Ñáá seña cucuvi cha cuquichun inga chaha ta cha cunaa ñayɨvɨ̱? 4Tyicuan ta nacaha̱n ra Jesús: ―Sa̱ha ndo cuenda chi ndo coto yóó cha sandahvi ñaha chi ndo. 5Vatyi cuaha xaan ra cuquichi, ta cotyiño ra sɨvi, ta cucatyi ra tyehe caa: “Yuhu cuví Cristo ra cha saquichi Nyoo.” Ta cuaha ñu cusandavi ñaha ra. 6Nyoho cuñihi ndo tuhun tyi iyó cuatyi ta cañí tahan ñáyɨvɨ ityi cuan ityi ihya. Soco ma nayuhvi ndo, vatyi tyicuan caa tahán maa chi cuvi. Soco ta chaa ca quɨvɨ cunaa ñayɨvɨ̱. 7Vatyi ñáyɨvɨ noo ñuu cahnu, cucañi tahan ñu chihin ñáyɨvɨ inga ñuu cahnu. Ta cucoo cuatyi noo ñuu chihin inga ñuu. Ta cucoo soco, ta cucoo cuehe, ta cha taan nahnu cuaha ri ityi. 8Tandɨhɨ ihya ta nu cua quichaha ñáyɨvɨ nyehe ñu tɨndoho cuví. 9’Tyicuan ta cucuhva cuenda ñu chi nyoho vatyi sanyehe ra tɨndoho chi ndo. Ta cacahñi ra chi ndo. Ta tandɨhɨ ñu iyó sɨquɨ ñuhu ñayɨvɨ̱ cutasɨ cuñi nyehe ñu chi ndo cha cuenda yuhu. 10Quɨvɨ cuan cuaha xaan ñu cusandɨhɨ ñu cha chino iñi ñu chii, ta cutasɨ cuñi ñu nyehe ñu chi tahan ñu. Ta cunaxico tuhun ñu chi tahan ñu. 11Cuaha xaan ra cuendu cunatuvi, ta cucatyi ra vatyi cuenda Nyoo cacahan ra. Ta cuaha xaan ñáyɨvɨ cucasandavi ñaha ra. 12Ta cuaha xaan cha quiñi caa cucoo. Yucuan chaha cuaha xaan ñu cusandɨhɨ ñu cha cuñi ñu chi tahan ñu. 13Soco ñu cha ña ndu uvi iñi chino iñi chii nyacua nya nu ndɨhɨ, cucacu añima ñu. 14Ta cucutya nɨcahnu ñayɨvɨ̱ tuhun vaha cha nyacá ñaha Nyoo añima ndo, tacuhva coto tandɨhɨ ñáyɨvɨ iyó sɨquɨ ñuhu ñayɨvɨ, tyicuan ta cunaa ñayɨvɨ̱. 15’Tandɨhɨ nyoho cha sacuahá ndo ihya, na cutuñi iñi ndo tuhun ihya: Ra Daniel, ra profeta Nyoo ta cha naha, tyaa̱ ra tuhun noo cha sacuquiñí caa, noo cha satɨvɨ́. Ta quɨvɨ nyehe ndo vatyi chaa ihya Nu Ii, 16tyicuan ta ñu ñohó Judea, cuñí chi cono ñu ityi yucu. 17Ta ñu yosó xiñi vehe, noo ñu, soco ma quɨhvɨ ñu chichi vehe ñu tava ñu cha iyó chichi vehe cuan. 18Ta ñu ñohó nu chiqui, ni ma cunuhu ca ñu cunaquehen ñu ni sahma ñu. 19¡Ndahvi ñusɨhɨ cha cañohó sehe quɨvɨ cuan! O tatu iyó sehe ñu cha chaxín, ¡ndahvi ñu cuan! 20Ca̱can ndo chi Nyoo tacuhva cha ma tahan chi caca cono ndo quɨvɨ vichin, ni quɨvɨ nyitatú yo. 21Vatyi cuaha xaan tɨndoho cucoo quɨvɨ cuan, noo tɨndoho cha ta coo ca maa nyata chino̱ ñuhu ñayɨvɨ̱, ta ni ma coo ca cha yaha tuhun cuan. 22Soco tatu Nyoo, ta ma sanducuɨtɨ ra quɨvɨ cuan, yori maa cacu. Soco cusanducuɨtɨ ra cha cuenda cha cuñí ra chi ñu nacachi̱ maa ra. 23’Ta tatu yóó cha catyí chi nyoho: “Nye̱he ndo, ma ra Cristo ihya” o “Nye̱he ndo ma ra nyaá yucuan”, ma chino iñi ndo. 24Vatyi cuquichi coyo ra casandavi ñaha ta cucatyi ra vatyi ra Cristo cacuví ra. Ta cucatyi ra vatyi ra profeta Nyoo cacuví ra. Ta cusavaha ra seña ta milagru nahnu tacuhva casandavi ñaha ra. Nyacua nya ñu cha nacachi̱ maa Nyoo ta cusandavi ñaha ra tatu cuví chi ra. 25Sa̱ha ndo cuenda vatyi cha yaha̱ catyi chi nyoho cha ni cumañi ca cuvi. 26Yucuan chaha tatu catyí ñu chi ndo tyehe caa: “Nye̱he ndo, ma ra Cristo nyaá nu chiqui ndɨɨ cuan”, catyí ñu chi ndo, ma cuhun ndo. O tatu catyí ñu chi ndo: “Nye̱he ndo, ma ra nyaá chichi cuartu ihya”, ma chino iñi ndo. 27Vatyi tari noo cha quɨhvɨ tacha cha nyehé yo cuxiño nya nu caña ñanyii ta nya nu quee ñanyii, tyicuan caa cucuvi quɨvɨ quichi yuhu Rayɨɨ cha quichi nya gloria. 28Nu caá coño chihi̱, yucuan cuchaa coyo chii. 29’Ta cha yahá ri cha nyehé ñu tɨndoho, ta cunduñaa ñanyii, ta yoo ma sacundichin ca chi. Ta tiñoo cucanacoyo tɨ andɨvɨ, ta nyacua nya cha iyó andɨvɨ cunacanda. 30Tyicuan ta cuquetuvi noo seña ityi andɨvɨ nu vachi yuhu Rayɨɨ cha quichi̱ nya gloria. Cuquichi nu vico ityi andɨvɨ chihin tunyee iñi cahnu ta chihin cha cahnu cuví Nyoo. Ta tandɨhɨ ñáyɨvɨ iyó sɨquɨ ñuhu ñayɨvɨ̱, cucuacu chaa xaan ñu cha nanyehe ñu chii. 31Ta cutachi ángel cuende tacuhva vatyi chihin cha ñihi tɨvɨ ra cutu ra ta cusandu ɨɨn ri ra chi ñu nacachi̱ maa Nyoo chi, cuquita ñu nɨcacahnu nu ñuhu ñayɨvɨ̱, nyacua nya nu ndɨhɨ ñuhu ñayɨvɨ̱ ta nyacua nya nu ndɨhɨ andɨvɨ. 32’Cu̱tuñi iñi ndo noo cuhva yutun cha nañí higo: Tatu cha yutya soco tun, ta caña ndaha tun, nyoho cha chitó ndo vatyi cha vachi vico savi. 33Ta suri tyicuan caa, tatu cha nyehé ndo tandɨhɨ maa cha cucuvi ihya, co̱to ndo vatyi cha cuyatyin quichi. Cha nyañaí yuvehe cuví chi cuan. 34Cha ndicha catyí chi ndo vatyi tandɨhɨ tuhun ihya, cucuvi cha nɨ ri ca cha iyó ñáyɨvɨ. 35Andɨvɨ ta ñuhu ñayɨvɨ̱ cundɨhɨ chi, soco tuhun cahán yuhu, ma ndɨhɨ chi. Ta cuchino cava tandɨhɨ tuhun cahin chihin ndo ihya. 36’Soco quɨvɨ ta cuhva cha cucuvi cuan, yori chitó, ni ángel andɨvɨ ta ña chitó ra. Ni yuhu Rayɨɨ cha quichi̱ nya gloria ta ña chité. Noo tuhun ri maa Nyoo Suti chitó ra. 37’Tari cuvi̱ quɨvɨ chiyo̱ ra Noé, tyicuan caa cucuvi quɨvɨ quichi tucu yuhu Rayɨɨ cha quichi nya gloria. 38Quɨvɨ ta ni cumañi ca coon savi xaan, ñáyɨvɨ cuan, chachí ñu, ta chihí ñu, tandahá ñu, ta chahá ñu chi sehe ñu tandaha nyacua nya quɨvɨ quɨhvɨ̱ ra Noé chichi barcu cuan. 39Ta sana iñi ñu ta chaa̱ savi ta tyañi̱ tandɨhɨ ñu. Ta tyicuan caa cucuvi tucu quɨvɨ quichi tucu yuhu Rayɨɨ cha quichi̱ nya gloria. 40Quɨvɨ cuan, tu uvi ra ñohó ra nu chiqui. Noo ra cunaquehin, ta noo ra ndoo ra. 41Tu uvi ñusɨhɨ nyicó ñu molinu. Noo ña cunaquehin, ta noo ña ndoo ña. 42Cua̱tu tuhva vaha ndo vatyi ña chitó ndo ñáá cuhva cuquichi ra nyacá ñaha chi ndo. 43Soco co̱to ndo tuhun ihya vatyi tatu noo chitoho vehe ta chitó ra ñáá cuhva cuquɨhvɨ ra suhu chichi vehe ra, cuatu tuhva vaha ra ta ma cuhva ra cha quɨhvɨ ra suhu cuan. 44Yucuan chaha nyoho, cua̱tu tuhva ndo. Vatyi sana ri iñi ndo, ta cuquichi yuhu Rayɨɨ cha quichi nya gloria. 45’Noo musu cha tyasohó tuhun cahán chitoho, ta tyicuan ri sacuví ra tyiño tyaa̱ ra chi ra, yucuan cuví noo musu vaha. Ta sahá cuenda ra vehe chitoho ra. Ta chahá ra cha cachi inga musu cha vahri cuhva. 46Ta sɨɨ xaan cuví chi musu cuan tatu cuhva cha sahá tyiño ra ta nachaa chitoho ra. Vatyi quichahá ra tandɨhɨ cha tahán chi sacuvi ra. 47Ta cha ndicha catyí chi ndo, vatyi chitoho ra cunatyaa ra tandɨhɨ cha cumí ra ndaha ra, vatyi vaha quichahá ra chihin tyiño sahá ra. 48Soco tatu noo musu quiñi iyó ta chicá xiñi ra vatyi naha cuahan chitoho ra, 49ta quichaha nyacuvi ra cha ña vaha chihin inga musu cuan, ta quichaha chachi ra ta chihi ra ndixi chihin ra chiñi, 50tyicuan ta sana iñi ra ta ndichi chitoho ra quɨvɨ cha ña nyatú ra chi ra. 51Tyicuan ta chitoho ra ñihi xaan cutachi tuñi ra chi ra chihin ñáyɨvɨ quiñi iyó cha savaha chii soco ña ndicha. Tyicuan ta cucuacu ra ta cusacahñi ra noho ra.


text: 1Chaymantami simanapa punta diyanpiqa Mari'a Magdalenaqa amsaq amsaqla riran Jesu's pampakashanmanqa. Chaynu rir ch'armi, chay uch'kuta kirpaq atun rumiqa uklawpina kaqta rikaran. 2Chaymi kallpar riran, Simo'n Pedruta, chaynulla Jesuspa chay kusa munashan yach'akuqninta willaq. Ch'arqa, kaynu niran: --¡Amitunchikllapataqa pampakashanmanta urqur apashallapa! ¡Manami yach'ayanillapachu maymanmi apar ch'urashallapa nirmapis! 3Chaynu nitinmi, Pedruqa chay uk yach'akuq masinwanqa riranllapa Jesu's pampakashanmanqa. 4Ishkantinmi kusata kallparanllapa. Piru chay uk yach'akuqqami kusata kallpar Pedrumantaqa naypaqta ch'aran. 5Ch'arqami piratar chapakurqa Jesu's pillukashan rach'palatana rikaran. Piru manami yaykuranchu rurimanqa. 6Chaymanta Simo'n Pedro ch'arqa, yaykuran pampakashan uch'kumanqa. Piru paypis, Jesu's pillukashan rach'palatana usuraqta rikaran. 7Chaynullami umanta pillushanllapa rach'paqa, kwirpunta pillushanllapa rach'pawanqa mana pullachu karan. Ashwanmi umanta pillushanllapa chay rach'paqa, chiqanla pillukasha usurayaran. 8Chaymantaqa, Jesuspa chay uk yach'akuqnin naypaqta ch'asha karan chaypis, yaykuran. Yaykur tukuy chay pasashanta rikarqa, chaypiraq kriyiran Jesu's kawsamushana nirqa. 9Chaqa paykunaqa manaraq intrakashachu karanllapa, Dyus nitin iskribikashakunapi Jesusqa wanur kawsamuyanqa nishanpaqqa. 10Chaymantami Jesuspa yach'akuqninkunaqa tikrakaranllapa wasinllapaman. 11Nataq Mari'a-shuypaqa Jesu's pampakashan punkulapi waqar kidaran. Chaynu waqayarqa, piratar chapakuran uch'ku rurimanqa. 12Chaymi ishkay angelkuna kusa yuraq intiru rach'payjunta rikaran. Paykunaqami Jesu's pampakashanpi, uknin ch'akinlaw kashanpi, ukninqa uman kashanpi tayaranllapa. 13Chaymantaqa chay angelkunaqa tapuranllapa Mariataqa kaynu nir: --Mamitay, ¿imapaqtaq waqayanki? nir. Chaynu taputinllapaqa, payqa niran: --Amituyta apasha katinllapami waqayani. Manami yach'ayanichu mayman aparmi ch'urasha kanqallapa nirmapis. 14Chaynu nir uklawman chapakuq tikrakayarlami, Jesusta naypanpi shaqta rikaran Mariaqa. Piru payqa mana yach'ayaranchu Jesu's kanqa nirmapis. 15Chaymantami Jesusqa payta tapuran kaynu nir: --Mamitay, ¿imapaqtaq waqayanki? ¿Pitataq maskayanki? Chaynu taputinqa, Mari'a Magdalenaqa, wirtata kuytaq kanqa nir yarpur, niran: --Taytituy qam apasha karqa willamay, ¿maypitaq ch'urashayki rir apanaypaq? nir. 16Chaynu nitinqa, Jesusqa niran: --¡Mari'a! nir Mariaqa tikrakamur niran hebreo rimaypi: --|i¡Raboni!|r nir. (Rimananchikpiqa niyan "Yach'achikuq Taytituy"). 17Chaynu nitinmi chaymantaqa, Jesusqa niran: --Ama aypamaychu mamitay. Chaqa manaraqmi rishachu kani Taytaywan pulla kanaypaqqa. Piru rir, tukuy ukniykunata willapamay, riyaninami Taytaywan, Taytaykillapawan, Dyusniywan, Dyusnikillapawan tarinakuq nir. 18Chaymi Mariaqa rir, willaran Jesuspa tukuy yach'akuqninkunataqa: "Amitunchikllapatami rikasha kani" nir ima. Chaynullami Jesu's willashantaqa tukuyta parlakuran manyaqmanta. 19Chay simanapa punta diyanllapi, limpu amsayatinnaqa Jesuspa yach'akuqninkunaqa uk wasilapi tantakar alli kirpakusha ima tayaranllapa, Israelmanta karguyjunkunata manchashanllaparayku. Chaynu kayatinllapami, Jesusqa illaqmanta yaykur, paykunapa ch'aypinllapapi shar, kaynu nir saludaran: --¡Kusa shumaqmi kankillapa! nir. 20Chaynu nirnaqa, Jesusqa yach'akuqninkunata rikachiran makinkunata, kustillanta ima. Chaymi paykunaqa Jesusta rikar riqsirqa, allipta aligriyaranllapa. 21Chaymantaqa qashan Jesusqa paykunataqa niran: --¡Kusa shumaqmi kankillapa! Chaqa imanuch'i Taytay kach'amaran chaynullami qamkunatapis kach'ashunillapa, nuqapaq yach'achikutkillapa kriyirna washakananllapapaq nir. 22Chaynu nirqa, Jesusqa paykunaman pukakur, niran: --Santu Ispiritu qamkunawan kanqa. 23Chaymi mayqantapis uchanmanta pirdunatkillapaqa pirdunakashana kanqallapa. Chaynulla mayqantapis uchanmanta mana pirdunatkillapaqa, mana pirdunakanqachu nir. 24Jesu's kawsamur yach'akuqninkunaman rikaritinqa, dusi yach'akuqninkunamanta Toma's, chay Milli niqllapa chayqa, mana chaypichu karan. 25Chaymi chaymantaraq Tomastaqa willaranllapa: --Amitunchikllapatami rikasha kanillapa, nir. Piru Tomasqa niran: --Makinkunata klabu chuqrishanta mana rikar, chaynulla chay chuqrikashanman mana diduyta itar, mana makiywan kustillanta kamar imaqa, mana kriyishaqchu nir. 26Chaymanta uchu diya pasatinnaqa, Jesuspa yach'akuqninkunaqa qashan tantakaranllapa chay wasillaman. Tomaspismi chaypina karan. Paykunaqami punkuta kirpakusha tayaranllapa. Piru Jesusqami illaqmanta yaykur paykunapa ch'aypinllapapi shar kaynu nir saludaran: --¡Kusa shumaqmi kankillapa! nir. 27Chaynu nirqa, Tomastaqa niran: --Diduykita kayman itay, makiykunata rikay, makikita apamur kustillayman itay. Ama mana kriyiq runachu kar, ¡kriyiy! nir. 28Chaynu nitinmi, Tomasqa kusata aligriyar kaynu niran: --¡Amituymi kanki; Dyusniymi kanki! nir. 29Chaymi Jesusqa niran: --¿Kanan rikamarqachu kriyimankina? ¡Kusa shumaqmi kanqa manaraq rikamayar, kriyimaqkunaqa! nir. 30Jesusqami yach'akuqninkunapa naypanpiqa mas achka milagrukunata ruraran. Piru wakin milagrukunaqami kay librupiqa mana iskribikashachu. 31Nataq chay iskribikashakuna-shuypaqami, Jesusqa Taytanchik Dyuspa Wamran chaynulla Akrashan Cristun nir, qamkuna kriyinaykillapapaq iskribikasha. Chaynu kriyirnaqami tukuy tyimpupaqna kawsankillapa payrayku.


text: 1Iskaykaq watapiña rey Darío kamachikushaqtinmi pusaqkaq killapi Iddoq nieton Berequiaspa churin profeta Zacariasta Señor Diosqa rimaykurqan: 2Ñoqa Señor Diosmi ñawpa taytaykichispaq k'araktapuni phiñakurqani. 3Chayrayku, llaqtayta nimuy, Tukuy-atiyniyoq Señor Diosmi nin: Kutirikamuwaychis, nispa. Tukuy-atiyniyoq Señor Diosmi nin: Ñoqapas kutirimusqaykichismi, nispa. 4Ama ñawpa taytaykichiskuna hinachu kaychis, paykunamanmi ñawpa profetakunaqa kunkayoqta nirqanku: ¡Millay kawsasqaykichismanta, millay ruwasqaykichismanta kutirikamuwaychis! nispanku. Ichaqa manan uyariwarqankuchu, manan kasuwarqankuchu. Ninmi Tukuy-atiyniyoq Señor Diosqa. 5Kunanri, ¿maytaq chay ñawpa taytaykichiskuna? ¿Wiñaytachu profetakunari kawsanqa? 6Kamachiy profetakunawanmi ñawpa taytaykichisman willachirqani simiykunata kamachikuyniykunata. Chaykunan paykuna contra hunt'akurqan, chaymi paykunaqa kutirikamuwaspa nirqanku: Imaynan Tukuy-atiyniyoq Señor Diosqa yuyaykurqan purisqanchisman hina, ruwasqanchisman hina ruwayta, ahinatan ñoqanchista muchuchiwarqanchis, nispa. 7Iskay kaq watapiña rey Darío kamachikushaqtinmi, Sebat nisqa chunka hukniyoq killaq iskay chunka tawayoq p'unchayninpi ñoqa Iddoq nieton, Berequiaspa churin profeta Zacariasta Señor Diosqa rimaykuwarqan. 8Tutan rikhuriyta rikurqani: Huk runan puka-ch'umpi caballopi sillaykusqa kashasqa, paymi wayq'o k'aktupi arrayán-arrayanpi sayashasqa, qhepanpitaq kashasqa puka-ch'umpi caballokuna, ch'umpi caballokuna, yuraq caballokuna. 9Chaymi tapurqani: –Wiraqocháy, ¿imakunataq kaykunari? nispa. Hinan ñoqawan rimaq angelqa niwarqan: –Ñoqan rikuchisqayki imakunachus chaykunaqa kasqanta, nispa. 10Arrayán-arrayanpi kashaq runataq nirqan: –Chaykunaqa teqsimuyuntin pachata purimunankupaq Señor Diospa kamachisqankunan, nispa. 11Hinan paykunaqa arrayán-arrayanpi kashaq Señor Diospa angelninta nirqanku: –Teqsimuyuntin pachatan purimuyku, llapa pachantinmi allillan thak-kayapi kawsashanku, nispa. 12Chaymi Señor Diospa angelninqa nirqan: –Tukuy-atiyniyoq Señor Diosnilláy, ¿hayk'aqkamataq mana khuyallikunkichu Jerusalentapas Judá llaqtakunatapas? Chaykunapaqmi qanchis chunka wataña phiñasqa kashanki, nispa. 13Hinaqtinmi Señor Diosqa ñoqawan rimaq angelman kusichikuq sumaq simikunata kutichirqan. 14Chaymantataq ñoqawan rimaq angelqa kayta willanaypaq kamachiwarqan: –Tukuy-atiyniyoq Señor Diosmi nin: Sientenipunin Jerusalenmantapas Sión orqomantapas. 15Chayraykun k'araktapuni phiñakuni chay llakhi tiyashaq suyukunapaq, ñoqa asllata phiñakushaqtiymi paykunaqa llaqtayta sinchita ñak'arichirqanku. 16Chaymi ñoqa Señor Diosqa Jerusalenta wakmanta khuyapayasaq, chaypin wasiyqa wakmanta perqasqa kanqa. Chay hinaqa perqanapaqmi cordelwan tupunqaku, nispa. Ñoqa Tukuy-atiyniyoq Señor Diosmi chayta nini. 17Chay angelqa nillawarqantaqmi, Willamullaytaq: Tukuy-atiyniyoq Señor Diosmi nin: Anchatapunin llaqtaykunataqa wakmanta t'ikarichisaq, Siontaqa wakmantan sonqochasaq, Jerusalentaqa wakmantan akllakusaq, nispa. 18Chaymantataq qhawarispa rikurqani tawa waqra kashaqta. 19Chaymi ñoqawan rimaq angelta tapurqani: –¿Imataq chay waqrakunari? nispa. Paytaq niwarqan: –Chaykunaqa Judapi, Israelpi, Jerusalenpi tiyaqkunata ch'eqechiq atiyniyoq suyukunan, nispa. 20Chaymantataq Señor Diosqa tawa herrerota rikuchiwarqan. 21Ñoqataq tapurqani: –¿Imamantaq kaykunari hamunku? nispa. Hinan payqa niwarqan: –Waqrakunaqa Judá suyuta ch'eqechispan k'uytupachirqanku, kay herrerokunataq ichaqa hamunku chay Judá suyuta ch'eqechiq suyukunata khatatatachispa atipanankupaq, nispa.


text: 1Huk runan karan Ananías sutiyoq; warminpa sutintaqmi karan Safira. Paykunapas huknin chakrankutan vendemuranku. 2Ichaqa paykunan warmi qari acuerdota ruwaruspanku, chay allpa vendesqanku wakin qolqeta pakaranku. Hinaspan Ananiasqa wakillantaña apostolkunaman aparan, (paykuna necesitaqkunaman rakinankupaq). 3Hinaqtinmi Pedroqa niran: —Ananías, ¿imanaqtintaq qanri diablota kasukuspayki wakin qolqeta pakaruspa, Santo Espirituta llullakushankí? 4Chay chakraqa manaraq vendeshaqtiykiqa, qanpan karan. Saynallataqmi chay vendesqayki qolqepas munasqaykita ruwanaykipaq karan. Chayri, ¿imanaqtintaq llullakushankirí? Manan noqaykutachu llullakuwashankikuqa; aswanqa Diostan llullakushanki, nispa. 5Chayta uyarispanmi Ananiasqa pampaman wikapakuspa, kasqan ratolla wañuran. Hinaqtinmi chaypi llapallan uyariq runakunaqa anchata mancharikuranku. 6Hinaqtinmi huk jovenkuna ashuyamuspanku, Ananiaspa cuerponta p'isturanku. Hinaspan p'ampaq aparanku. 7Chaymantan yaqa kinsa hora hinaña pasaruqtin, Ananiaspa warmin Safiraqa apóstol Pedropa kasqanman haykumuran. Ichaqa Safiraqa manan yacharanchu qosanta imas pasasqanmantaqa. 8Hinaqtinmi Pedroqa Safirata tapuran: —Chakraykichistari, ¿kay preciopichu venderankichís? nispa. Hinaqtinmi Safiraqa contestaran khaynata: —Arí, saynamanmi venderayku, nispa. 9Saynata Safira contestaqtinmi Pedroqa niran: —Qankunari, ¿imanaqtintaq acuerdota ruwarurankichis, Santo Espirituta llullakunaykichispaqrí? Qawariy, chay punkutañan kutimushanku qosayki p'ampamuq jovenkunaqa. Paykunallataqmi qantapas kunan p'ampamusunkiku, nispa. 10Saynata Pedro rimayta tukurullaqtinmi, Safira warmiqa pampaman wikapakuspa wañuran. Hinaqtinmi Ananiasta p'ampamuq jovenkunaqa haykumuspanku, Safiratapas wañusqataña tariranku. Hinaspan qosanpa ladonpi p'ampanankupaq aparanku. 11Chaymi Señor Jesucristopi llapallan creeq runakunapas, hinallataq chaykuna pasasqanmanta llapallan yachaq runakunapas, anchata mancharikuranku. 12Jesucristopa apostolninkunaqa Diospa atiyninwanmi admirakuypaq señalkunata hinallataq milagrokunatapas ruwaranku. Hinaqtinmi Jesucristopi llapallan iñiqkunaqa, Dios yupaychana templopa corredorninpi huk sonqolla huñunakuranku. Chay lugartan runakunaqa suticharanku “Salomonpa Corredornin” nispanku. 13Hinaqtinmi ashka runakunaqa apostolkunata respetaspanku, paykunamanta allinta rimaranku. Ichaqa manchakuspankutaqmi Jesucristopi creeq runakunawanqa mana juntakuyta munarankuchu. 14Ichaqa ashkan runakunaqa qaripas, warmipas Señor Jesucristopi creespanku, Jesucristopi creeqkunaman sapa p'unchawmi yapakuranku. 15Hinaqtinmi ashka runakunaqa, onqosqa runakunata callekunaman orqomuranku. Hinaspan chay onqosqa runakunata camakunapi, hinallataq kallapikunapi ima churaranku. Saynatan ruwaranku chayninta apóstol Pedro pasaqtin, llantullanpas llantuykuqtin sanoyanankupaq. 16Saynallataqmi Jerusalén llaqtapa muyuriqninpi llaqtakunamantapas ashka runakunaqa Jerusalén llaqtaman onqosqa runakunata, hinallataq demoniokunapa ñak'arichisqan runakunatawan apamuranku. Llapallankun paykunaqa sanoyachisqa karanku. 17Sacerdotekunapa jefen, hinallataq saduceo religionniyoq masinkunapiwan iman, apostolkunapa ruwasqanta rikuspanku, anchallataña envidiakuranku. 18Chaymi chay runakunaqa, apostolkunata hap'ichispanku, carcelman churachiranku. 19Ichaqa Diospa angelninmi carcelpa punkunta chay tuta kicharan. Hinaspan chay apostolkunata, carcelmanta orqospa, khaynata niran: 20—Diosta yupaychana temploman riychis. Hinaspa kay mosoq kawsaymanta llapallan runakunaman willamuychis, nispa. 21Chaykunata uyarispankun apostolkunaqa, manaraq achiqamushaqtin Dios yupaychana temploman chayaspanku, chaypi runakunaman yachachiyta qallariranku. Chayllamanmi sacerdotekunapa jefenqa, gruponmanta kaq amigonkunapiwan huñunakuranku. Hinaspan Israel nación llaqtapi gobiernaq runakunata waqyachimuran, asamblea ruwanankupaq. Hinaspanmi guardiakunata kamachiranku, carcelpi kaq apostolkunata apamunankupaq. 22Ichaqa chay guardiakunaqa carcelman chayaspankuqa, manan apostolkunataqa tarirankuchu. Hinaspan kutimuspanku, willakuranku khaynata: 23—Carceltaqa alli-allin wishq'asqatan tarimuyku; guardiakunapas sapankama punkutaqa allintan cuidashasqaku. Ichaqa chay carcelta kichaspaykuqa, manan chay apostolkunataqa tarimuraykuchu, nispanku. 24Hinaqtinmi chay guardiakunapa willakusqanta uyarispanku, sacerdotekunapa jefenqa, Dios yupaychana templota cuidaq guardiakunapa jefen, hinallataq wakin importante kaq sacerdotekunapas, mana ni imayna piensaytapas atirankuchu chaykuna pasasqanmanta. 25Ichaqa chayllamanmi huk runa hamuspa, paykunaman khaynata willaran: —¡Carcelpi wishq'amusqaykichis runakunaqa, Dios yupaychana templopa corredorninpiñan runakunaman yachayachishanku! nispa. 26Chaymi Dios yupaychana templopi guardiakunapa jefenqa, guardiakunapiwan rispanku, apostolkunataqa kaqmanta hap'imuranku. Hinaspan llaqtapi runakuna rumiwan p'ananankuta manchakuspanku, chay guardiakunaqa mana imanaspa apostolkunataqa sumaqllata apamuranku. 27Hinaspan apostolkunataqa autoridadkunapa huñunakusqan concilioman chayachimuranku. Hinaqtinmi sacerdotekunapa jefenqa, khaynata niran: 28—Noqaykuqa ñan advertiraykikuña chay Jesusmantaqa amaña ni hayk'aqpas yachachinaykichispaq. Saynata nishaqtiykupas qankunaqa mana kasukuspan kay Jerusalén llaqtapi llapallan runakunaman yachachishankichis. Hinaspapas chay Jesuspa wañusqanmantaqa, noqaykumanmi qankunaqa culpawashankichis, nispa. 29Hinaqtinmi Pedroqa wakin apostolkunapiwan, khaynata niranku: —Noqaykuqa Diostan primertaqa kasukunayku, manan runakunataraqchu. 30Jesustaqa qankunan cruzpi chakataspa wañuchirankichis. Ichaqa ñawpaq abuelonchiskunapa Diosninmi paytaqa kawsarichimuran. 31Hinaspan Diosqa atiyninwan Jesusta hatunchaspa, phaña ladonpi tiyachiran. Chaymi Diosqa kamachiqninchis, hinallataq Salvadorninchis kananpaq Jesusta churaran, saynapi Israel nacionniyoq runakuna huchankumanta Diosman kutirikuqtinku, huchankuta Dios perdonananpaq. 32Chaykuna pasasqanmantaqa, noqaykun testigo kayku, hinallataq Santo Espiritupas. Chay Santo Espiritutaqa, Diosmi payta kasukuq llapallan runakunaman qon, nispanku. 33Chay nisqankuta uyarispankun, chay autoridadkunaqa nishuta phiñakuranku. Hinaspan apostolkunata wañuchinankupaq munaranku. 34Ichaqa chay autoridadkunapa huñunakusqan lugarpin Gamaliel sutiyoq runa kasharan. Payqa Moisespa escribisqan leykunamanta yachachiq fariseo religionniyoq runan karan; hinaspapas paytaqa llapallan runakunan anchata respetaranku. Paymi sayarispa kamachiran, apostolkunata huk ratolla hawaman orqonankupaq. 35Hinaspan chay Gamaliel runaqa, chaypi kaq autoridadkunata, khaynata niran: —Israel nacionniyoq llaqtamasiykuna, chay runakunata amaraq ni imatapas ruwashaspaykichisyá allinta piensariychis. 36Qankunaqa yuyariychis kaykunata: pasaq watakunapin yachaysapa tukuq Teudas sutiyoq runa rikhurimuran. Paytan tawa pachaq hina runakuna qatikuranku. Ichaqa wañurachiqtinkun, chay qatikuqnin runakunaqa ch'eqerapuranku; hinaspan chay Teudas runamantaqa, manaña rimankuñachu. 37Chaykuna pasasqanpa qepantan, Galilea provincia lawmanta Judas sutiyoq runa, kay Israel nacionpi runakunata censasqanku p'unchawkunapi rikhurimullarantaq. Paytapas ashka runakunan qatikuranku. Hinaspan chay Judastapas wañurachillarankutaq. Hinaqtinmi chay Judasta qatikuq runakunaqa ch'eqepullarankutaq. 38Chayraykun niykichis, kay presochasqaykichis runakunataqa, ama imanaspalla kacharipuychis. Sichus paykunapa yachachisqanku, hinallataq ima ruwasqankupas paykunallamanta kashan chayqa, kikillanmi chinkapunqa. 39Ichaqa sichus Diosmanta chay yachachisqanku kashan chayqa, manan ni pipas chinkachiytaqa atinqachu. Saynaqa aswanyá cuidakuychis, yanqañataq Diospa contranpi qankunaqa peleashawaqchis, nispa. 40Hinaqtinmi chaypi kaq autoridadkunaqa, Gamalielpa nisqanwan acuerdopi karanku. Chaymi chay autoridadkunaqa, apostolkunata kasqan ratolla apachimuspa, latigowan latigachiranku. Hinaspan amaña ni pimanpas Jesuspa sutinpi rimashanankupaq, alli-allinta amenazaspa kacharipuranku. 41Hinaqtinmi apostolkunaqa chay autoridadkunapa ñawpaqninmanta kusisqallaña lloqsimuranku. Saynataqa kusikuranku, Jesucristomanta willakuqtinku, ñak'arinankupaq Dios permitisqanraykun. 42Hinaspan apostolkunaqa sapa p'unchaw mana pisipaspanku Dios yupaychana templopi, hinallataq wasikunapipas Señor Jesucristomanta yachachiranku.


text: 1Chaymi sumaj llaquipänacärinquiman. Espíritu Santutapis mañacärinquiman tucuy yaçhayta camapushunayquipaj. Llapan shunguyquiwan mañacärinqui Tayta Diosninchipa shiminta willapäcunayquipaj. 2Espíritu Santu juc-niraj rimaycunata rimachishuptiqui Tayta Diosninchi tantiyaptinsi, irmänucuna mana tantiyangachu. Rimashayquita quiquillayqui shungullayquiçhu tantiyanqui. Irmänucunam ichanga mana tantiyangachu Tayta Diosninchipa shungun yarpashanta juc-niraj rimayçhu rimaptiqui. 3Rimashanchinuylla willapäcuptiquim ichanga irmänucuna sumaj tantiyacur, Tayta Diosninchipa shungun munashannuylla cawanga. Anyapaptiqui Tayta Diosninchita wiyacur, cuyay-munaypaj cawanga. Imaman çhayarsi, shungun shacyäcunga. 4Tayta Diosninchipa shiminta willacujcuna jutucaj irmänucunata tantiyachin. Juc-niraj rimaycunata rimajcunam ichanga quiquillanpaj riman. Rimashanta pipis mana tantiyanchu. 5Alli canman llapaniquipis juc-niraj rimaycunata rimaptiqui. Ichanga jatunpa cushicüman llapaniquipis Tayta Diosninchipa shiminta willapäcuptiqui. Pipis juc-niraj rimayta munaptin, alli canman runa tantiyananpaj ticrachiptiqui. Chayraj jutucaj irmänucuna tantiyanga. 6Irmänucuna, mä, tantiyacushun. Watucurshi juc-niraj rimaycunaçhu yaçhachijman. Manash willapajmanchu Tayta Diosninchipa shiminta. Chayta ruraptï: ¿Ima alliraj watucallämanqui nimanquimanchuraj? Tayta Diosninchipa shiminta mana tantiyachicur, manacajllapämi watucujmanpis. 7Canan tincuchiypa tantiyacushun. Quïnapis, arpapis suynashanpa suynacuptin, ¿tunädan llucshingachuraj? 8Murucucunapis curnïta suynashanta mana tantiyar, ¿capitanpa yarpashanta rurangachuraj? 9Jamcunapis juc-niraj rimaycunata rimaptiqui, pipis mana tantiyashunquipächu. Manchäga shiu-shiuyaycaj wayra-jina caycanqui. Chaynuy caycar, ¿imapäraj juc-niraj rimaycunata rimanqui? 10Chaypis cay pachaçhu runacuna juc-nirajta juc-nirajta riman. Rimaj-masincunawan llapanmi tantiyanacun. 11Juc imata rimashantapis mana tantiyar, upa-pura-jina ricacushuwan. 12Chaymi Espíritu Santuta ama mañacunquimanchu juc-niraj rimayllata rimachishunayquipaj. Manchäga jutucaj irmänunchicunata Tayta Diosninchipa shungun yarpashanta tantiyachicunayquipäpis, shiminta wiyacur cawanayquipäpis mañacunquiman. 13Chaypis juc-niraj rimaycunata rimar, Tayta Diosninchita mañacunquiman rimashayquita ticrachinayquipaj. Chayraj irmänucunapis rimashayquita tantiyacunga. 14Juc-niraj rimaycunaçhu mañacuptï, shungullä cushicun. Yarpaynïmi ichanga illaricäcun. Ima rimashätapis mana tantiyächu. 15Chaynuy ruraptï, ¿allichuraj caycan? Mana. Manchäga juc-niraj rimaycunaçhu Tayta Diosninchita mañacur, alabansacunata cantar, shungüpis cushicunman. Yarpaynïpis tantiyacunman. 16Irmänucuna, shunguyqui cushicuptinsi wajta runa juturashayquiman çhayamur, rimashayquitapis, cantashayquitapis mana tantiyangachu. Rinrinwan wiyarpis shungunman mana çhayaptin: ¿Chaynuy caycullächun ningachuraj? Mana. 17Wajta runa mana imatapis jucungachu. Mana imatapis tantiyacungachu rimashayqui, cantashayqui shunguyquita sumaj cushicachiptinsi. 18Ima allish Tayta Diosninchi yanapämasha juc-niraj rimaycunata rimanäpaj. 19Ichanga pipis mana tantiyanchu. Chaymi irmänunchicunawan jutucar juc-ishcayllata rimarpis, tantiyashallanta rimäman. Juc-niraj rimaycunata ama rimämanchu. 20Irmänucuna, wamracuna-jina ama pishi-yarpay canquichu. Paycuna shungun munashallanta ashir, cushish cawan. Jucha aparicuytapis mana yarpanchu. Chaymi jamcunapis sumaj tantiyacurir, imatapis ruranquiman mayur runacuna-jina. 21Tayta Diosninchipa shiminçhu nin: Shimïta wiyacunanta munar, jäpa runacunawan Israel runacunata willacachishaj. Wajta runacunapa shiminwan willachishaj. Juc-niraj rimaycunaçhu willaycächiptïsi, mana wiyacamangachu. 22Chaymi juc-niraj rimaycunata rimanchi Tayta Diosninchiman mana yupachicujcuna yarpaçhacunanpaj, mana juturaj irmänucunapächu. Irmänucunata Tayta Diosninchipa shungun yarpashanta willapänanchi; mana yupachicujcunatam ichanga mana. 23Mä, yarpaçhacushun. Jutucaj irmänucunash juc-niraj-juc-niraj rimaycunallaçhu rimaycanman. Tayta Diosninchiman mana yupachicuj runa çhayar, wajta runa çhayar, ¿imaningaraj? Llapanmi lücuyasha ninga. 24Llapan irmänucuna Tayta Diosninchipa shiminta sumaj willapäcuptinmi ichanga mana yupachicuj runapa shungunmanpis, wajta runapa shungunmanpis çhayanga. Juchayuj cashantapis tantiyacunga. 25Shungullançhu pacarächishancunata chapacuyta mana camäpacur, wanacunga. Jungurpacuycur, Tayta Diosninchitapis alliman çhuranga: Tayta Diosninchipa maquinçhu cawashayquita sumaj tantiyacuycä nir. 26Chaura irmänucuna, ¿imatataj rurashun shacyächinacunanchipaj? Jutucar, waquinniqui cantanquiman. Waquinniqui Tayta Diosninchipa shiminta willapäcunquiman. Waquinniquina paypa shungun yarpashanta tantiyachicunquiman. Waquinniquina juc-niraj rimaycunata rimanquiman. Waquinniquina juc-niraj rimaycunata ticrachinquiman llapan runa tantiyacunanpaj. Llapanta rurarpis, shacyächinacunquiman Tayta Diosninchipa shungun munashannuylla cawanayquipaj. 27Juc-niraj rimaycunata rimayta munar, ishcaj-quimsa-imalla rimanquiman. Ichanga ichic-ichicllata rimanquiman ticrachij runa captinraj. 28Juturaj irmänupa çhaupinçhu ticrachij mana captin, juc-niraj rimaycunata ama rimanquimanchu. Shimiqui amucuyta mana camäpacurmi ichanga, quiquillayquipaj rimacunquiman. Tayta Diosninchi tantiyashunquipaj. 29Tayta Diosninchipa shiminta willacujcunapis ishcaj-quimsajlla willapäcunquiman. Waquinniqui tapunacunquiman ima-imata rimashantapis Tayta Diosninchipa shimin cashantapis, mana cashantapis musyanayquipaj. 30Tayta Diosninchi camacächiptin-imarga, rimaycaj upällacunman jucniquina Tayta Diosninchipa shiminta willapäcunayquipaj. 31Llapaniqui tantiyacunayquipaj, shacyäcunayquipaj juc-caman-juc-caman Tayta Diosninchipa shiminta willapäcunquiman. 32Espíritu Santu rimachishuptiqui, waquin willacujcunapis wiyanacärinquiman. 33Tayta Diosninchi mana munanchu shinri-shinri juturpänanchita. Manchäga allilla cawananchita munan. Jutucaj irmänucuna may-chayçhüpis juturashançhu 34warmicuna shimin çhayashanta ama rimanmanchu. Manchäga Moisés isquirbishanta wiyacur, majanpa maquinçhu cawanman. 35Llapan juturaj irmänucunapa ricay ñawinçhu majanta tapuypa-tapunan mana camacanchu. Imatapis tapucuyta munar wasinman cutiycur, majanta tapucunman. 36Irmänucuna, ¿imanirtaj yarpanqui: Nuwacunallapita Tayta Diosninchipa shimin ricarisha. Nuwacunallata willapämasha nir? 37Mayganiquipis: Tayta Diosninchipa willacujnin caycä. Espíritu Santu shacyächimaptin, llapanta tantiyä nir cartacamushätapis çhasquicunquiman. Tayta Diosninchipa shungun munashallanta cartacamushätapis musyanquiman. 38Pipis wiyamayta mana munaptin, ama çhasquinquimanchu. Chaynuy captin, Tayta Diosninchipis mana ricsij-tucungapächu. 39Irmänucuna, pipis juc-niraj rimaycunata rimaptin, ama miçhanquimanchu. Ichanga ima alliraj canman Tayta Diosninchipa shiminta willapäcur cawaptiqui. 40Imatapis rurar, shinri-shinri ama juturpanquichu. Manchäga sumaj tantiyanacurir, juc shungulla cawanquiman.


text: 1Qankunaqa cheqaqtapuniyá tukuy sonqoykichiswan khuyanakuychis. Hinaspa mañakuychis, Santo Espiritupa qosqan oficiokuna chashkinaykichispaq. Ichaqa chay llapallan oficiokunamanta aswan mastaqa profetakunapa Diosmanta willakusqan oficiotayá mañakuychis. 2Pipas mana yachasqan rimaykunapi rimaqqa manan wakin runakuna entiendenanpaqchu riman. Aswanqa Diospa entiendenallanpaqmi riman. Chayraykun mana entiendena rimaykunapi rimaqtinkuqa, mana ni pipas entiendenchu, chay rimasqanqa pakasqa hina kasqanrayku. 3Ichaqa Diospa nisqanta uyarispa willakuqqa runakuna entiendenanpaqmi riman, saynapi iñiyninkupi wiñanankupaq, kallpanchakunankupaq, hinallataq consuelasqa kanankupaq ima. 4Pipas mana entiendena idiomakunapi rimaqqa, kikillanta kallpanchakunanpaqmi riman. Ichaqa Diospa nisqanta uyarispa willakuqñataqmi llapallan creyentekunata kallpanchananpaq riman. 5Noqaqa munaymanmi chay mana entiendena idiomakunapi llapallaykichis rimanaykichista. Ichaqa aswan mastan noqaqa munayman, Diospa nisqanta runakunaman willanaykichista. Hinaspapas Diosmanta willakuymi aswan más importanteqa mana entiendena rimaykunapi rimaykunamantaqa. Ichaqa sichus pipas, chay mana entiendena idiomapi rimaq kaqtinqa, kananmi chay mana entiendena rimaykunata explicaspa entiendechiq, saynapi iglesiapi kaqkuna kallpanchasqa kanankupaq. 6Saynaqa, wawqe panaykuna, kunanyá tapusqaykichis. Sichus qankunaman visitaq hamuspay, mana entiendena idiomakunapi rimapayaykichisman chayri, ¿imapaqtaq servisunkichisman chay mana entiendena idiomakunapi rimasqayrí? Ichaqa saynata rimashaspay, manataq Diospa niwasqantachu willaykichisman, nitaq Diosmanta cheqaq kaqkunatachu willaykichisman, nitaq Diospa partenmantachu qankunaman willaykichisman, nitaq cheqaq kaqtachu yachachiykichisman chayqa, yanqapaqmi chay mana entiendena idiomakunapi rimasqayqa kanman. 7Saynallataqmi pasan arpata otaq quenata tocaqtinkupas. Sichus chay arpatapas hinallataq chay quenatapas mana tononpichu tocanku chayqa, ¿imaynanpitaq yachasunman ima takitas tocashanku chaytarí? 8Sichus huk guerra qallarinanpaq, mana allintachu cornetata tocamunkuman chayri, ¿pitaq alistakunman guerrapi peleamunanpaqrí? 9Saynallataqmi qankunawanpas pasan. Sichus mana entiendena idiomakunapi rimaqtiykichisri, ¿pitaq qankunatari entiendesunkichisman? Manan ni pipas entiendesunkichismanchu; chay rimasqaykichisqa wayraq apananpaq hinan kanman. 10Kay pachapiqa ashka clase idiomakunan kan. Ichaqa chay sapankama idiomakunata rimaqkunaqa entiendenakunkun. 11Ichaqa sichus noqa mana entiendeymanchu huk idiomapi rimapayawaqtinku chayqa, chay runapaqmi noqaqa huk extranjero runa hina kani. Saynallataqmi chay extranjero runapas noqapaqqa huk extranjero runa hina kanqa. 12Saynallataqmi qankunapas Santo Espiritupa qosusqaykichis oficiokunata astawan munaspaykichisqa, aswanyá mashkaychis mayqen kaq oficiokunas iglesiata yanapanman wiñananpaq, chaykunata. 13Chayraykun niykichis, pipas mana entiendena idiomakunapi rimaspaqa, Diosmantayá mañakuchun, atiyta Dios qonanpaq, saynapi chay rimasqanta allinta explicaspa entiendechinanpaq. 14Ichaqa sichus noqa huk mana yachasqay idiomapi Diosman orakuyman chayqa, noqapa espiritullaymi mañakunman. Ichaqa manan noqaqa ni imatapas entiendeymanchu. 15Sayna kaqtinri, ¿imatataq noqari ruwanay? Noqaqa espirituypi orakuspaypas, hinallataq espirituypi takispaypas, entiendespaymi orakunay, hinallataq takinaypas. 16Ichaqa sichus mana entiendena idiomapi Diosman graciasta qonki chayri, ¿imaninkumantaq chay mañakusqaykita mana entiendeqkunarí? Paykunaqa chay mañakusqaykita uyarispaqa, manan “Amén” ninkumanchu, mana entiendesqankurayku. 17Saynata mana entiendena idiomakunapi orakuspa, Diosman gracias qosqaykiqa, allinmi kanman. Ichaqa chay mañakusqaykiqa manan kallpanchanchu uyarisuqniyki runataqa, pay mana entiendesqanrayku. 18Hinaspapas noqa Pabloqa anchatan Diosman graciasta qoni, mana entiendena rimaykunapi qankunamantapas aswan mastaraq rimasqayrayku. 19Ichaqa iglesiapi kaspayqa, pishqa entiendena palabrallatan rimayta munani, saynapi llapallanku allinta entiendewanankupaq, aswan mana pipas entiendesqan chunka waranqa palabrakunata huk mana entiendena idiomapi rimashanaymantaqa. 20Saynaqa wawqe panaykuna, qankunaqa warmachakuna hinayá inocente kaychis, huchakunata ama ruwanaykichispaq. Ichaqa amataqyá warmachakuna hinañachu piensaychisqa. Aswanqa yachayniyoq hatun runakuna hinayá allinta piensaychis. 21Chaykunamantan Diosqa Bibliapi khaynata nishan: “Kay llaqtapi runakunatan rimapayasaq mana pipa yachasqan idiomakunapi, huk law nacionniyoq runakunapa rimasqan rimaykunapi. Ichaqa saynata rimapayashaqtiypas, manan paykunaqa kasuwanqakuchu”, nispa 22Chayraykun niykichis, mana entiendena idiomakunapi rimayqa Diospi mana creeq runakunapaqmi huk señal hina karan; manan Diospi creeq runakunapaqchu. Ichaqa Diosmanta hamuq willakuykunañataqmi Diospi creeq runakunapaq karan; manan Diospi mana creeq runakunapaqchu. 23Sichus iglesiapi huñunasqa kashaspaykichis, mana entiendena idiomakunapi llapallaykichis rimayta qallariwaqchis, hinaqtintaq chay ratopi haykumunkuman chay rimasqaykichista mana entiendeq, hinallataq Jesucristopipas mana creeq runakuna, chayri, ¿ima nispataq nisunkichisman? Chay runakunaqa piensanqakun locoyasqa kanaykichispaq. 24Ichaqa sichus Diosmanta llapallaykichis willakunkichis entiendena idiomapi chayqa, Diospi mana creeq runakunaqa cuentatan qokunqaku huchayoq kasqankuta. 25Hinaspan chay runakunaqa sonqonkupi tukuy huchankuta reconocekuspanku, Diospa ñawpaqninpi qonqorikuspa, Diosta adoranqaku. Saynapin paykunapas yachanqaku Diosqa qankunawan cheqaqtapuni kasqanta. 26Wawqe panaykuna, huñunakuspa cultota ruwaspaykichisqa, Diosmanta oficiokunata chashkisqaykichisman hinayá, hukniykichis takita takichiychis, hukniykichistaq yachachiychis, hukniykichistaq Diosmanta chashkisqaykichis willakuykunata willakuychis, hukniykichistaq mana yachasqaykichis idiomakunapi rimaychis, hukniykichistaq chay mana entiendesqaykichis idiomakunapi rimasqankuta explicaychis. Ichaqa kaykunataqa ruwaychis, Jesucristopi iñiqkuna llapallanku kallpanchasqa kanankupaqyá. 27Sichus qankuna ukhumanta pipas mana entiendena idiomakunapi rimanman chayqa, huk-hukllamanta rimachunku, ishkay otaq kinsa imalla. Hinaspapas sapankamanku rimachunku turnonpi suyanakuspanku. Saynallataq sapankamanku turnopi rimaqkunapaqqa, kananmi huk explicaq, saynapi llapallankuman entiendechinanpaq. 28Sichus pipas chay mana entiendena idiomakunata, mana entiendeq kaqtinqa, chay mana entiendena idiomakunapi rimaqqa upallalla kachun. Saynapi upallalla kaspa, payllapaq hinallataq Diosllapaq sonqon ukhupi rimachun. 29Saynallataq sichus ishkay otaq kinsa runakunalla, Diospa partenmantapas rimachunku. Wakintaq allintachus icha mana allintachus rimamushan chayta, allinta examinachunku. 30Ichaqa sichus chaypi tiyaqkunamanta huknin kaq uyariq runa Diosmanta chashkinman yachachikuyta chayqa, chay primerta rimaqyá upallachun; hinaspa kay qepa kaqman campota qochun, rimananpaq. 31Saynata turnonpi rimaqtinkun, llapallankupaq oportunidad kanqa, saynapi llapallanku uyariqkuna, Diosmanta allin yachachikuykunata allinta yachaspanku, kusisqa kanankupaq. 32Hinaspapas Diospa partenmanta willakuq runaqa yachananmi hayk'aq rimananta, hinallataq hayk'aq upallanantapas. 33Ichaqa manan Diosmanqa gustanchu, cultopi ch'aqwa ruwaykuna, hinallataq desordenpi cultota ruwaypas. Aswanmi Diosmanqa gustan hawkalla hinallataq ordenpi cultota ruwasqanchis. Llapallan creyentekunapa costumbrenchisman hinayá, 34warmikunaqa cultopi respetoyoq kachunku; hinallataq upallalla ima kachunku. Hinaspapas Moisespa escribisqan leypi nisqanman hinayá, aswan kasukuqkuna kachunku. 35Sichus warmikuna imamantapas yachayta munaspaqa, qosankutayá wasinkupiña tapuchunku. Cultopi huk warmi discutispa rimaqtinqa, millay p'enqaymi rikukun. 36Qankunaqa yuyariychisyá, manan Diospa palabranqa qankunawanchu qallariran. Hinaspapas manan qankunallachu Diospa palabrantaqa chashkirankichispas. 37Sichus pipas Diosmanta willakuq profeta kananpaq piensakunman, otaq Santo Espiritumanta ima oficiotapas chashkisqanpi seguro kanman chayqa, kay escribimusqaytan reconocenqa, cheqaqtapuni Diospa kamachisqan kasqanta. 38Ichaqa sichus kay kamachikuykunata mana reconoceyta munanqachu chayqa, paypas manallataqmi reconocesqachu kanqa. 39Saynaqa wawqe panaykuna, aswanyá qankunaqa profetapa Diosmanta willakusqan oficiota aswan masta munaychis, saynapi runakunaman yachachinaykichispaq. Ichaqa amataq hark'akuychishchu, chay mana entiendena idiomakunapi rimanankutaqa. 40Ichaqa (cultopipas otaq maypi huñunakusqaykichispipas) tukuy ruwasqaykichistaqa respetowan hinallataq ordenpiyá ruwaychis.


text: 1Tsaypitana discïpuluncunawan Jesús aywargan Nazaret marcanman. 2Sábado jamay junag captinmi yaycorgan sinagogaman. Tsaycho yachatsiptinmi runacuna caynog nergan: “Cay runaga ¿maychötag tsayjinanpa yachacuycushga? Tsaynogpis ¿imanogpatag milagrucunata ruran? 3¿Manacu payga caycan Mariapa wawan? Tsaynogpis ¿manacu payga carpintëro? ¿Manacu Santiago, José, Judas y Simonpis paypa wauguin caycan? Tsaynoglami panincunatapis reguintsi.” Tsaynog nirmi Jesús yachatsishgancunata mana chasquicärergantsu. 4Tsaymi Jesús nergan: “Waquin marcacunacho Tayta Diosnintsipa profëtanta chasquicäriptinpis castancuna y marca mayincunaga manami chasquicärintsu.” 5Tsaynog nirmi juc ishcay gueshyagcunalata quiquinpa marcancho aliyätsergan. 6Marca mayincuna payman mana yäracuptinmi Jesús pasaypa laquicorgan. Tsaypitanami marcacunapapis y jalgacunapapis runacunata yachatsiraycar Jesús purergan. 7Nircurmi chunca ishcay (12) acrashgan cag discïpuluncunata gayaycur Jesús nergan may-tsaypapis ali wilacuyninta wilacog ishcay ishcay aywananpag. Tsaynogpis nergan paypa jutincho runacunapita demoniucunata gargunanpag. Nircurmi paycunata caynog nergan: 8“May marcapa aywarpis ama apapäcunquitsu guepinayquita, mircapayquita ni guellayniquitapis, sinöga tucrulayquita apanqui. 9Jatirashgayqui llanquilayquiwan aywanqui. Ama apapäcunquitsu trucacunayquipag röpayquitapis. 10May marcaman chayarpis posädacushgayqui wayilacho posädacärinqui juc marcapa pasanayquiyag. 11May marcachöpis mana chasquishuptiquega tsaypita aywacärinqui llanquiquicho caycag polvuta tapshirishpayqui. Tsaynog ruranqui Tayta Diosnintsi paycunata juzgananpag cashganta tantyacunanpag. [Tsaynog mana chasquishushgayquipitami Sodoma y Gomorracho tag runacuna infiernucho nacananpag cashganpitapis paycuna más fiyupa infiernucho nacangapag.]” 12Tsaynog niptinmi acrashgan cag discïpuluncuna aywargan marcan marcan Tayta Diosnintsipa wilacuyninta wilacuraycar. Tsaynogpis wilacärergan jutsa rurashgancunata cacharir Tayta Dios munashgannogna cawapäcunanpag. 13Tsaynog wilacur purirmi demoniucunatapis runacunapita gargorgan. Tsaynogpis gueshyagcunapa umanman aceitita winaparcur Tayta Diosta manacorgan aliyätsinanpag. Tsaynogpami gueshyashganpita atsca runacuna aliyargan. 14Milagrucunata Jesús rurashgancunapitami may-tsaychöpis runacuna parlapäcorgan. Waquin runacuna nipäcorgan Tayta Diosnintsipa profëtan Elías cashganta. Y waquinnami nipäcorgan unay profëtacunanog profëta cashganta. Tsaynog parlapäcushganta mayarmi rey Herodes caynog nergan: “Tsay runaga Juan Bautistami cawarimushga canga. Cawarimushga carmi munayniyog caycan milagrucunata rurananpag.” 17Naupatami Herodisga wauguin Felipipa warmin Herodiasta suwargan warmin cananpag. Tsaynog suwashga captinmi Juan Bautista caynog nergan: “Wauguiquipa warminta suwamushpayqui jutsatami rurashcanqui.” Tsaynog nishganpitami Juan Bautistata Herodes carcilman wichgatsergan. 19Carcilman wichgatsirpis jutsaynag ali runa cashganta musyashpanmi Juanta Herodes respitargan. Tsaymi warmin Herodías Juanta wanutsiyta munaptinpis rey Herodisga imaycanogpapis payta tsapargan pipis mana wanutsinanpag. Itsanga Juan wilacushgan ali cashganta tantyarpis Herodes manami chasquergantsu. 21Tsaypita rey Herodes diancho fiestata rurarmi gayatsergan autoridäcunata, soldäducunapa más mandagnincunata y Galileacho tag rïcu runacunatapis. 22Mësacho lapan jamarpaycaptinmi Herodiaspa jipash wawan yaycurir gatswargan. Tsaynog gatswashganta ricarmi pasaypa cushicorgan rey Herodes y mësacho jamaraycag runacunapis. Tsauraga jipashta rey Herodes caynog nergan: “Manacamay imata munashgayquitapis. 23‘Mandashgayqui nacionta pulanta raquipaycamay’ nimaptiquipis raquipäshayquimi.” 24Tsaynog niptin maman cagman tsay jipash aywaycur taporgan caynog nir: “¿Imatatag manacöman, mamä?” Tsauraga maman caynog nergan: “Juan Bautistata wanurcatsir paypa umanta apamunanpag manacuy.” 25Maman tsaynog yätsiptinmi rey Herodes cagman cutiycur caynog nergan: “Noga munä canan höra Juan Bautistapa umanta plätucho gomänayquitami.” 26Tsaynog manacuptinmi rey Herodes pasaypa laquicorgan. Juanta wanutsiyta mana munarpis gayatsishgancunapa naupancho tsay jipashta promitishga carmi wardiata cachargan Juanpa umanta rogurir tsay jipashta goycunanpag. Tsaymi carcilman wardia aywaycur Juanta wanutsergan. 28Nircurna umanta roguriycur plätuwan apaycur jipashta entregargan. Chasquircurnami jipashga mamanta entregaycorgan. 29Tsaynog rurashganta mayaycur Juanpa discïpuluncuna aywar ayanta shuntacärergan pampananpag. 30Jesuspa apostolnincunanami ali wilacuyta wilacushganpita lapan cutipäcamorgan. Nircurnami Jesusta wilapäcorgan may-tsaychöpis yachatsir purishgancho imanog cashgantapis. 31Atsca runacuna payman juntapaptin micunanpagpis tiempun mana captinmi apostolnincunata Jesús caynog nergan: “Acu aywashun chunyagninman tsaycho jamapänantsipag.” 32Tsaynog nirmi apostolnincunawan büquiman Jesús witsarcur lagünata pasapäcorgan chunyagninman aywananpag. 33Tsaypa aywaptinpis runacuna tantyargan maypa aywaycashgantapis. Tsaymi may-tsay marcacunapita apurayla aywapäcorgan Jesuspita más puntata chunyagman chayananpag. 34Büquipita urarcurnami Jesús tarergan atsca runacuna tsaycho shuyarpaycagta. Mitsegniynag uyshacunanog caycagta ricarmi Jesús cuyapashpan paycunata yachatsergan. 35Patsa tardiyaptinnami Jesusta discïpuluncuna nipäcorgan: “Caychöga manami imapis cantsu runacuna micunanpag. 36Tardina caycaptenga lapan runacuna aywacutsun micuyta rantipäcunanpag.” 37Tsaynog niptin Jesús caynog nergan: “Manami paycunaga micuy asheg aywanmantsu. Paycunataga micuyta gamcuna garapäcuy.” Tsaynog niptinmi discïpuluncuna caynog nipäcorgan: “¿Imatatag paycunata garapäcushag? ¡Pusag (8) quilla arur gänashgantsinogragmi guellay aypanga caytsica runacunata garapäcunäpäga!” 38Tsaynog niptin Jesús nergan: “Guepiquicho ayca tantayqui cashgantapis ricapäcamuy.” Ricaycurmi caynog nipäcorgan: “Caycan pitsga tanta y ishcay pescädulami.” 39Nircur discïpuluncunata Jesús nergan runacunata raquircur raquircur pashpaman jamatsinanpag. 40Tsaynog niptin jamacärergan pachac-cama (100) y pitsga chunca-cama (50). 41Tsaypitanami pitsga tantata y ishcay pescäduta aptarcur Jesús jana patsata ricärishpan Tayta Diosta manacur agradëcicorgan. Nircurna paquircur paquircur discïpuluncunata macyargan lapan runacunata aypunanpag. 42Tsaymi lapan micapäcorgan sacsashganyag. 43Nircurna putsushgancunata discïpulucuna shuntapäcorgan chunca ishcay (12) canasta juntata. 44Tsaycho micogcunaga cargan pitsga waranga (5-000) runacunami. 45Tsaypitana discïpuluncunata Jesús nergan büquiman witsarcur Betsaida marcaman naupapäcunanpag. Discïpuluncuna aywacuptinmi tsaycho cag runacunata despachapacur Jesús quëdacorganrag. 46Nircurnami jircaman witsargan Tayta Diosta manacunanpag. 47Patsa tsacaycaptinnami discïpuluncuna büquiwan carutana aywaycargan. Tsayyäga jircalachöragmi Jesús caycargan. 48Tsaypita ricargan wayra cutitsimuptin büquiwan nacar discïpuluncuna aywaycagta. Walpa wagay höranog captinnami paycuna cagman yacu jananpa Jesús aywargan. 49Büqui naupanpa pasag-tucuycaptinmi discïpuluncuna payta ricargan. Tsaymi alma cashganta yarpashpan fiyupa mantsacorgan. 50Tsaynog mantsacuptinmi Jesús caynog nergan: “¡Ama mantsacamaytsu! Nogami caycä.” 51Tsaynog nir büquiman witsarcuptin wayrapis jucla chawargan. Tsaycunata ricarmi discïpuluncunaga pasaypa mantsacashganog ricacorgan. 52Paycunaga pitsga waranga (5-000) runacunata garananpag milagruta rurashganta ricarpis manami tantyapäcorgantsu rasunpa munayniyog Jesús cashganta. 53Galilea lagünata tsimparcurnami chayapäcorgan Genesaret pampaman. Tsaychömi discïpuluncuna büquita watargan yacu mana apananpag. 54Büquipita Jesús urarcuptinnami runacuna jucla payta reguipäcorgan. 55Jesús tsaycho cashganta mayashpanmi may-tsaypitapis runacuna gueshyagcunata quirmawan apargan. 56Tsaypita marcacunapa y jalgacunapapis Jesús puriptinmi pasananpag cag nänimanpis gueshyagcunata churapäcorgan. Tsaypa pasaptinmi gueshyagcuna payta ruwacärergan röpanpa cuchunta yataylapis yataycunanpag. Lapanpis Jesuspa röpanta yataycogcunaga aliyarganmi.


text: 1Yucuan chaha ñahri sɨquɨ tyaá ndo, nyoho ñu cha nyehé cha caá inga ñu ta cahán ndo. Ñahri saha, savahri ñu, yóó ri ñu cuví ndo. Vatyi tatu nyehún cha caá inga ñu ta cahún, suri maun sacoún cuatyun. Vatyi suri ɨɨn ri cha sacuvún chihin ñu nyehún ta cahún. 2Vatyi chitó yo vatyi Nyoo tachí tuñi ra chi ñu nyacuví tyehe caa, soco chihin cha ndicha ta chihin cha ndaa, tachí tuñi ra. 3Ta yoho cha cahán nyaun chi inga ñu, suri ɨɨn ri cha sacuvún chihin ñu. Cutachi tuñi Nyoo chuun cha cahún tyehe caa. 4¿Ñáá tuhun ña quichahún cha cundahvi cuñí Nyoo nyehé ra chi yo ta cunyeé xaan ra cha sacuví yo? Vaha xaan ñáyɨvɨ cuví ra chihin yo. ¿Atu ña tuví iñun vatyi cha cuenda cha cundahvi cuñi ra nyehé ra chuun, ta nyatú ra cha nasamon cuhva iyón? 5Soco yoho ndava xaan añimon. Ta ña cuñún nasamon cuhva iyón. Ican cuan cuví cuatyun cha sacayá xaun, ta cuxaan ca cuñí Nyoo nyehé ra chuun ta ñihi ca cutachi tuñi ra chuun quɨvɨ cutachi tuñi ra chi ñáyɨvɨ. Ta cunyehe yo tyi chihin cha ndaa ta chihin cha ndicha tachí tuñi ra chi yo. 6Tatu sacuví yo cha ña vaha, cutahan chi cha ña vaha chi yo. Tatu sacuví yo cha vaha cutahan chi cha vaha chi yo quɨvɨ cutachi tuñi ra chi yo. 7Ta cuhva ra ñayɨvɨ̱ cha ma naa ca maa coo ñu cha nanducú cha vaha ta cha cahnu cuví Nyoo, ñu nanducú cuvaha nuu ra, ñu cha cuñí coo tyicuan ri maa. Cuhva ra tandɨhɨ cuan chi ñu cha cuenda vatyi sacuví ñu maa maa ri cha vaha chihin cha cama iñi ñu. 8Soco ñihi xaan cutachi tuñi ra chi ñáyɨvɨ sacuví cuhva cuñí maa, ta ña cuñí ñu quichaha ñu tuhun ndicha Nyoo, ta sacuví ñu cha ña vaha. 9Cuaha xaan tɨndoho ta tucuihya iñi cunyehe tandɨhɨ ñu casacuví cha ña vaha. Ta cha xihna ri cutachi tuñi ra chi ñu ñuu Israel, ñáyɨvɨ cuenda ra. Ta tyicuan caa tucu cutachi tuñi ra chi ñu cha ñima ñu Israel cuví. 10Soco chi tandɨhɨ ñu cha sacuví cha vaha, Nyoo cucuhva ra cha cucahnu ñu chihin ra, cha xihna ri chi ñu Israel, tyicuan ta chi ñu cha ñima ñu Israel cuví. Ta cucatyi ra tyi sɨɨ cuñi ra chihin ñu. Ta cucuhva ra cha taxi ri coo añima ñu. 11Vatyi Nyoo ña cachí ra chi yo. Cuví ri yo ñu chitó, o cuví ri yo ñu ña chitó, ɨɨn ri cuhva cuñí maa ra chi yo. 12Vatyi tandɨhɨ ñu casacuví cuatyi ta ña chitó ñu ley cha chaha̱ Nyoo chi ra Moisés, cunaa ñu nuu Nyoo soco ñima cha cuenda tuhun cha catyí ley cuan. Ta ñu casacuví cuatyi ta chitó vaha ñu ley cha chaha̱ Nyoo chi ra Moisés, cutachi tuñi Nyoo chi ñu yoso cuhva catyí suri maa nuu ley cuan. 13Vatyi ñu cha chiñí ley, ta ña nyacuví ñu cuhva catyí Nyoo, ñima ñáyɨvɨ vaha cuví ñu nuu ra. Soco tyehe ta iyó noo ñu sacuví cuhva catyí ley, ican ñu cuan, vaha ñu nuu Nyoo. 14Tatu ñima ñu Israel cuví ñu ta ña chitó ñu ley cuan, soco tuví iñi ñu yoso caa coo ñu; cha tuví iñi ñu chichi añima ñu, ican cuví ley ñu. 15Vatyi chihin cuhva iyó ñu, sañahá ñu vatyi añima ñu ñohó ley Nyoo. Cha chiñi tuñi ñu cuví cha ndaa cuenda ñu, vatyi suri maa ñu tuví iñi ñu tatu vaha o ña vaha cha nyacuví ñu. 16Cha tyaa̱ Nyoo tyiño chi ra Jesucristo vatyi coo quɨvɨ cusandaa ra cuatyi tandɨhɨ ñáyɨvɨ iyó sɨquɨ ñuhu ñayɨvɨ̱ cha cuenda tandɨhɨ tuhun xehe cha sacuvi̱ ñu. Tari cuhva catyí tuhun Nyoo cha cahín chihin ndo, tyicuan caa cusandaa ra cuatyi yo. 17Soco yoho catyún tyi ra Israel cuvún. Ta catyún tyi sacuvún cuhva catyí ley cha chaha̱ Nyoo chi ra Moisés, ra cuví nuu chi ñu Israel quɨvɨ cuan. Ta cahnu sahún chuun tyi catyún tyi caá tuhun Nyoo añimon. 18Ta chitón cuhva cuñí Nyoo ta ley cuan sañahá chi chuun cha nacachún cha vaha, catyún. 19Ta vaha xaan sañahún ityi chi ñu cuaa, cuñí maun. Vaha xaan sacatón ñuhú chi ñu cuahan nu ñaa iñi, cuñí maun. 20Ta cuñí maun vatyi chitón saquehen ityun chi ñu cha ña chitó. Ta vatyi chitón tandɨhɨ cuii ley ta cha ndicha, chitón yoso caa sañahun chi ñu ña chitó, cuñí maun. 21Tatu tyicuan caa yoho sañahún chi inga ñáyɨvɨ, ¿ñáá tuhun ña sañahún chi maun? Tatu suri maun catyún vatyi ña tahán chi suhu yo, ¿ñáá tuhun cha tyi maun suhún? 22Tatu suri maun catyún vatyi ña tahán chi coo inga ñusɨhɨ chi noo rayɨɨ, o inga rayɨɨ chi noo ñaha sɨhɨ, ¿ñáá tuhun cha vatyi maun tyicuan caa sacuvún? Tatu tasɨ cuñún chi xitohyo, ¿ñáá tuhun cha suhún cha tyayɨɨ cha iyó nu nyicú chi chichi vehe ñuhu? 23Cahnu sahún chuun vatyi chitón ley Nyoo, soco tɨcahan nuu chahún chi Nyoo cha cuenda cha ña sacuvún ley cuan. 24Yucuan chaha vatyi nu tutu tuhun Nyoo catyí chi tyehe caa: “Ñu cha ñima ñu Israel cuví, cahán ña vaha ñu sɨquɨ Nyoo cha catyí nyoho”, catyí chi. 25Ndicha vatyi cha sacuvi̱ ñu tuhun cha tahnya̱ chiin ñɨɨ xiñi ndɨvun ta leun, cha saha̱ ñu circuncidar chuun cuví cuan, tari noo seña cha sañahá vatyi ñáyɨvɨ chi Nyoo cuvún. Tuhun cuan tyinyeé chi chuun soco tatu quichahún tandɨhɨ ley cha chaha̱ Nyoo chi ra Moisés ñandɨhɨ. Soco tatu ña sacuvún cha catyí ley cuan, tari quɨvɨ cha ña sacuvu̱n costumbre circuncisión cuví cuan. 26Soco tatu ñu cha ña sacuví tuhun cuan, ta sacuví ñu cuhva catyí ley Nyoo, cusaha Nyoo tari cha sacuvi̱ ñu costumbre circuncisión cuan, vasɨ ña sacuvi̱ ñu. 27Ra cha ña sacuvi̱ costumbre cuan, soco quichahá ra cuhva catyí ley, cusanatuvi ra chi yoho cha ña quichahún, ta yoho, ra chitó ley ta ra sacuvi̱ costumbre circuncisión cuvún. 28Vatyi ñima cha cuenda vatyi ñu Israel cuví ndo ta chihin cuan ta cuví ndo ñáyɨvɨ chi Nyoo. Ta ni ñima cha cuenda cha sacuvi̱ ndo tuhun circuncisión. 29Vatyi ñáyɨvɨ nyaá ley Nyoo añima, ican ñu cuví ñu ñu Israel cha ndicha vaha. Tari quɨvɨ tyaa̱ Tatyi Ii seña cuan añima ñu, ta ñima ñɨɨ ri ñu. Tatyi Ii Nyoo sacuví cuan, ñima ley cha nyaá nuu tutu. Ta ñáyɨvɨ ihya cucuvi ñu ñu vaha nuu Nyoo, ta ñima nuu ñáyɨvɨ ri.


text: 1¡Yupaychasqa Señor Diosqa kachun! Señor Diosman mosoq takita takiychis, pay sonqo runankunaq huñunakuyninpi yupaychaychis. 2Israel runakuna kamaqninmanta kusikuchunku, Sión llaqta runakuna Reyninmanta q'ochukuchunku. 3Tususpa sutinta yupaychachunku, payman tinyata arpata tocachunku. 4Señor Diosmi llaqtanmanta kusikun, k'umuykukuqkunatan allin-kaywan hatunchaykun. 5Pay sonqo runankuna atipasqanmanta q'ochukuchunku, puñunankupipas kusisqa takichunku. 6Qaparispa Diosta yupaychachunku, makinkupipas iskay ladon filoyoq espadata hap'ichunku, 7mana iñiyniyoqkunaman ayni-kutichinapaq, suyukunata muchuchinapaq, 8reyninkuta watanakunawan thunkunankupaq, wiraqochankutapas fierro cadenakunawan watanankupaq, 9huchachay qelqasqaman hina paykunata muchuchinapaq. Chayqa llapa pay sonqo runankunapaq samin kanqa. ¡Yupaychasqa Señor Diosqa kachun!


text: 1Ñatac Tayta Diospa cuyay chulinña cayalcal'a laśhćhunman-ari jaluycuśhun. 2Maynümi Jesus cuyamayninchicwan juchanchic-laycu Diospa śhun'unpa mishqui ufrinda-yupay wañuycäman ćhulacula, chaynümi sumäpa cuyacuywan cawsaycunanchic. 3Ñatac mansibacuycuna nï ima mana allin anlacunapis nï imapi ambisyacuycunapis amcunaćhu canmanñachu limalcälinallayquipäpis. Caycuna manañamari tincunchu Diospa nunancunawan'a. 4Manañatacmi juyu limaycuna, upa limaycuna, nï mana bälï jucman liyä limaycunapis canmanñachu. Aśhwanpa shimiquipi Taytanchicta sulpayta uycuylla yalaycamuchun. 5Sumäta uyalipäcuy: Tayta Diospäwan Jesuspa gubirnunman manam yaycapäcun'achu mayanllan mansibädupis, anla lulaycunallaćhu cäcunapis, nï imapi lägacücunapis. Cay lägacuyninmari taytachancuna. 6Ama-ari chay mana pasä limäcunawan'a ingañachicuyalcaychu. Rasunpa caynu luläcunätá Diospa piñacuyninmi sumä-sumä alcayan. 7Chaymi paycunap lulä-masin nï uchuyllapis caycälinayquichu. 8Chaynu unay tutapa yanawyayäcäćhu cawsapäcunayquipïtam ichá canan Jesuspa acchinña cawsayniquićhu acchiyan. Chayurá acchïchu cawsapäcuśhayquitari sumäpa camalaycachipäcuy. 9Chay acchim cawsayninchicćhu allincällacta, tincüllanman cäcäta, rasuncällacta camalaycachimun. 10Chayurá Tayta Diospa śhun'unpänuy imacuna caśhantapis yaćhaycälinayquim. 11Ñatac manam imallactapis uculcänayquichu chay tutawyayäcäpa mana allin yan'al lulaynincunacta atichiypïtá. Aśhwanpa chay lulaynincunacta acchïwan camalaycachipäcuy. 12Chay pacallap mana allin lulaynincunacta limalcunapäpis pin'aypämi cayan. 13Acchïman lluy imactapis ćhulaycuśham ichá imanuy caśhanpis lluy camalacun. 14Chaymi ninchicpis: “Am puñücuna tutawyayäcäpi licaćhaculcay, wañüśhacuna yanawyayäcäpi śhalcapäcuy. Jesusninchicmi acchïniqui cayan” nil. 15Chayurá imanuy cawsapäcuśhayquitapis allicta tantiacaycäliy. Amatac mana umayünuy'a cawsapäcuychu, sinu'a sumä fisyu-sapa nunanuy cawsapäcuy. 16Muyuncunäta ama usuchipäcuychu; mana allin timpucunaćhüñam cayanchic. 17Chayurá ama-ari tullu uma cayalcaychu. Aśhwanpa Tayta Diospa munayninta lulaycälinayquipä callpanchaculcay. 18Amatac bïnucunawan shincacuyalcaychu bïdayquita apachicunallayquipä. Aśhwanpa Chuya Ispiritup munayllanwan apachiculcay. 19Chayćha amcunaćhu caycun'a imaymana taquicunalla, imnucunalla, śhun'unchicpi yalamü taquicunapis. Chaynu-ari śhun'uyquićhu Taytanchicpa taquicuna caycuchun lluy imaćhüpis imapïpis Jesusninchicpa Tayta Diosninchicta sulpäta ucuśhtin. 21Jesusninchicta manchaculcal'a quiquiqui-pulacunapis manchacuywan sujitanaculcay. 22Jesusninchicman-yupay-ari walmicuna wayapayquita cäsuculcay. 23Pay'a walminpa umanmari cayan chay aychan-yupay chalapacünincunacta salbaycuśhancäpa uman Jesusninchicnuy. 24Maynümi chalapacünincuna Jesusta cäsuculcan, chaynümi walmicunäpis ima aycaćhüpis wayapanta cäsuculcänan. 25Ñatac maynümi Jesus chalapacünincunacta cuyayninwan wañuycäcama ćhaycula chaynu-ari wayapacuna walmiquita cuyapäcuy. 26Paymi yacuwannu Taytanpa shiminwan chalapacünincunacta pa'aycula mana juchayu, mana anlayu, mana shipüśha, nï imanaycuśhallapis sumä-sumä chuya cäninman-camallacta quiquinman puśhaycunanpä. 28Maynümi wayapaca aychanta ama-pacha nin, chaynümi walminta cuyapäcunan. Walminta cuyäcá quiquintamá cuyacun. 29Manamá mayanpis quiquinpa aychanta ćhïnicunchu. Aśhwanpam licaycul alcansaycun. Chaynümi Jesus quiquinpa aychan cä chalapacünincunawan lulaycamanchic. 31Chaymari niyanpis: “Wayapaca taytanta mamanta caćhaycul walmillanwanña jucllachanacun'a juc aychalla cananpä” nil. 32Cay rasunpa sasa tantiay captinpis tincuchin Jesuspa aychan chalapacücunaca caśhanchictam. 33Amcunapäpis niyalcäśhunquitacmi: wayapaca quiquinpa aychantanümi walminta cuyanan. Walmipis wayapanta rispïtuwanmi licanan.


text: 1Waugui-panicuna, nogacunapä Tayta Diosta manacuyay ali wilacuyninta may-saymanpis chäsiyänäpä. Payta manacuyay gamcunata wilapaptë cushish chasquicuyashgayquinöla waquin runacunapis chasquicuyänanpä. 2Saynöpis manacuyay Diosta mana cäsucog runacuna mana wanusiyämänanpä. Musyashgayquinöpis manami lapan runacunasu Tayta Diosta cäsucur cawayan, sinöga waquilanmi. 3Tayta Diosninsega imaypis yanapaycäyäshunqui pay munashganno cawayänayquipämi. Saynöpis cuidaycäyäshunqui ima jusatapis Satanás mana jusalicasiyäshunayquipämi. 4Sayno yanapäyäshuptiquimi gamcuna imaypis yachasiyashgäta cäsucuyanquipä. 5Tayta Diosninsi yanapaycuyäläshunqui pay cuyacog cashganno gamcunapis cuyacog cayänayquipä. Saynöpis yanapaycuyäläshunqui ima nacaycho carpis Jesucristo cawashganno cawayänayquipä. 6Nogacuna musyayashcä gamcuna cagcho waquin waugui-panicuna arucuyänanpa trucan runapa vïdanta ashilar puriycäyashganta. Saymi Señorninsi Jesucristupa jutincho gamcunata yäsë say-nirag waugui-panicunawan mana shuntacäyänayquipä. 7Musyayashgayquinöpis gamcuna cagcho car nogacuna aruyashcämi. Manami imaypis arucunäpa trucan jitaräcorgäsu. 8Pitapis manacuyänäpa trucanga pachäcunapä imaypis aruyashcämi. 9Jesucristupa apostolnin caycaptë yanapäyämänayqui captinpis aruyargä gamcuna ricacamar arucuyänayquipämi. 10Gamcuna cagcho caycar maynami yachasergä pipis aruyta mana munagtaga pachanta mana garananpä. 11Sayno yachaycäsiptëpis ¿imanirtä waquin waugui-panicuna arucuyänanpa trucanga runa imanöpis cawacushganta ricapälar puriycäyan? 12Señorninsi Jesucristupa jutinchömi sayno cawag waugui-panicunata në: Wayin wayin puriyänayquipa trucanga micuyänayquipä arucuyay. 13Waugui-panicuna, mana ajayaypa ali cagcunalata rurar imaypis cawayay. 14Cay cartacho guelgamushgäta maygan waugui-panicunapis mana chasquicuptenga mana rabianaylapa shumag tantyasiyanqui cäsucuyänanpä. Tantyasiyaptiquipis mana cäsucuptenga pengacunanpä paywan ama shuntacäyaynasu. 16Tayta Dios imaypis yanapaycuyäshunqui ali cawanayquipä. Saynöpis lapayquita imaypis yanapaycuyäshunqui pay munashganno cawayänayquipä. 17Cay cartata dictashgänöla juc guelgapämash captinpis ushanantaga quiquëmi guelgarcamö. Lapan cartacushgäcunachöpis ushanantaga imaypis quiquëmi guelgä. 18Señorninsi Jesucristo gamcunata cuyapäshushpayqui imaypis yanapaycuyäläshunqui. [Amén.]